ועדת הפנים והגנת הסביבה, כנסת 25, פרוטוקול מספר 171, 2024-02-07 00:00

יעקב אשר: בוקר טוב לכולם, אני פותח את ישיבת הוועדה

יעקב אשר:  על סדר-היום: הצעת חוק לתיקון דיני הבחירות לרשויות המקומיות (הצבעה וועדות קלפי והוראות שעה לעניין הבחירות הקרובות), התשפ"ד-2024, של חה"כ מיכאל מרדכי ביטון, חה"כ זאב אלקין (פ/4157/25) (מ/1710)

יעקב אשר:  להזכירכם, זאת הצעת חוק ממשלתית שמוזגה עם הצעת חוק פרטית של חברי הכנסת מיכאל מרדכי ביטון וחבר הכנסת אלקין

יעקב אשר:  להזכיר לכולם, מטרת החוק היא התאמה של הבחירות המיוחדות הללו בכל מה שקשור להצבעה של כוחות הביטחון, עם כל הייחודיות בעניין הזה וכל מיני שינויים שהתבקשו על ידי הצבא ומשרד הביטחון

יעקב אשר:  יש חשיבות גדולה להעביר את זה, כמובן, לצורך התארגנות לבחירות הללו

יעקב אשר:       קיימנו דיון כללי בישיבה הקודמת ועלו כל מיני נושאים

יעקב אשר:  יש נושאים שעלו כאן, ואינם קשורים בהכרח לעניין הזה

יעקב אשר:  למשל, נושא המשקיפים, מי חותם וכו'

יעקב אשר:  נאמר על ידי משרד הפנים שהנושא הזה יוסדר בתקנות, ולא קשור לחקיקה

יעקב אשר:  עלו נושאים נוספים שאינם קשורים

יעקב אשר:  יש גם נושא שנגיע אליו בהמשך, והפך לשתי הסתייגויות שקיבלנו, אדוני היועץ המשפטי, לגבי מקבצי דיור, בתי אבות

יעקב אשר:  אלה המון דברים, ולא כולם יודעים בדיוק על מה הם מדברים

יעקב אשר:       אמרתי בישיבה הקודמת ואני אומר גם עכשיו, שביקשנו ממשרד הפנים מה שהם יכולים להתארגן ולעשות בעניין הזה, אנחנו נשמח שזה יקרה

יעקב אשר:  האם יש אפשרות מעשית היום להכניס את זה לחוק, ואפשר יהיה לעשות את זה? את זה נשמע תכף בדיון

יעקב אשר:  לא נדון בזה כרגע

יעקב אשר:       אני רוצה קודם כול להקריא את החוק, לעבור על הסעיפים שלו, לראות שהכול סגור, ואז לדבר על הסעיף הזה, אחרי שנשמע את כל הכיוונים

יעקב אשר:  אני רוצה שנזכור מה מטרת החוק

נאור שירי: יעקב, בוקר טוב, אני רוצה שאנחנו נזכיר לעצמנו, שמשרד הפנים עדיין לא הוציא הודעה לגבי 12 היישובים

יעקב אשר: תודה שהזכרת לי

יעקב אשר:  הישיבה הקודמת התחלקה לשני חלקים

יעקב אשר:  בחלק הראשון דיברנו על רשימת 12 היישובים, ואני מחכה בכל יום לעניין הזה

יעקב אשר:  כלומר, היום, מחר לדעתי זה חייב לבוא

יעקב אשר:  אם זה יצטרך לבוא מלווה בחקיקה, זה יבוא מלווה בחקיקה, ואני עומד על כך

יעקב אשר:  לא נמצאים כאן האנשים שיגידו לנו איך זה נסגר

נאור שירי: מה העיכובים?     

יעקב אשר: ראית אנשים שישנים על הספה

יעקב אשר:  יש קורלציה בין התאריך לבין החזרה ליישובים

חנוך דב מילביצקי: אבל מה קורה בצפון?     

יעקב אשר: הכי בטוח שבצפון זה לא יהיה

חנוך דב מילביצקי: אבל לא יצאה הודעה

חנוך דב מילביצקי:  הם גם לא יודעים אם יהיו מעטפות כפולות

יעקב אשר: כשאתה אומר "הם", אתה מתכוון לחברים שלך ושלי ביחד

יעקב אשר:  התפקיד שלי גם כחבר קואליציה – ידידנו מהאופוזיציה פשוט נהנה לראות את זה

חנוך דב מילביצקי: לא, לא

חנוך דב מילביצקי:  פה אין קואליציה ואופוזיציה

נאור שירי: באמת לא

נאור שירי:  יש לי פתרון – תודיעו שאין, ותדחו לשנה הבאה

יעקב אשר: אתה רוצה שאני אודיע? אני לא יכול להודיע

נאור שירי: תודיעו לשנה, תעשו מחשבה, תסיימו את כל הנושאים האלה ובעוד חצי שנה תגידו שהבחירות הוקדמו

יעקב אשר: מאחר ואנחנו בארבע עיניים, ומאחר ואני מעריך שההכרעה תהיה ביום-יומיים הקרובים, ואני מעריך שלממשלה ייקח זמן להתארגן בעניין הזה – אני כבר הכנתי הצעת חוק

נאור שירי: אני אצמיד אליך

נאור שירי:  גם אני

יעקב אשר: יש לך ריגול תעשייתי? שלי כבר הונחה

יעקב אשר:  יש לה פ'

נאור שירי: גם שלי

יעקב אשר: מצוין, נמזג אותן

יעקב אשר:  בהצעת החוק שלי רשמתי תאריך של שנה בערך, כי לדעתי זה הדבר הנכון לעשות

נאור שירי: גם חנוך חתום איתי על החוק

יעקב אשר: מצוין

יעקב אשר:  אם היה לי זמן, הייתי מחתים גם אותך

חנוך דב מילביצקי: כבוד היושב-ראש, הערה קטנה

חנוך דב מילביצקי:  לא בהכרח מבחינת מועדי הדחייה, מה שנכון לדרום, נכון גם לצפון

חנוך דב מילביצקי:  לא בהכרח

חנוך דב מילביצקי:  לפני שמקבלים החלטה בנושא הזה, חשוב לשמוע גם את ראשי הרשויות שם וגם את המתמודדים לרשויות שם

חנוך דב מילביצקי:  אני מדבר על הצפון

חנוך דב מילביצקי:  בדרום מאוד ברור מה קורה

יעקב אשר: בשבועיים האחרונים שמעתי את רובם, אבל אני לא מחליט

יעקב אשר:  בסוף, כשיהיו הצעה ממשלתית ותזכיר ממשלתית, או כשידונו בהצעת חוק פרטית והממשלה תביע את דעתה, אנחנו נלבן את זה כאן בוועדה

יעקב אשר:  יכול להיות שנכון לעשות כן לכל יישובי קו העימות בדרום ובצפון אותו הדבר – שוב, זה יכול להשתנות במקומות מסוימים – ויכול להיות שלא

יעקב אשר:  אתה צודק בהחלט, וגם האופציה הזאת צריכה להיות קיימת

יעקב אשר:  דבר אחד צריך לעשות, שיהיה ברור, במסגרת מה שאנחנו יכולים במדינה הלא ברורה שלנו

יעקב אשר:  דבר שני, שיהיה מנגנון של החזר הוצאות לאותם מועמדים

אברהם יחזקאל: סליחה שאני מתפרץ

אברהם יחזקאל:  אני מקריית שמונה, מתמודד לרשות ואני סגן ראש העיר

אברהם יחזקאל:  אני רק אגיד לכם במשפט על כך שהבחירות יידחו בשנה בקריית שמונה ובצפון, זאת תקלה אחת גדולה

אברהם יחזקאל:  זה פשוט לתקוע את העיר ולא להתעסק בשיקום שלה

אברהם יחזקאל:  זה להשאיר אותנו בתוך מערבולת

אברהם יחזקאל:  אני מבקש מכם, לפני שאתם מקבלים החלטות כאלה ומעלים הצעות כאלה, תקראו לנו, בבקשה, ותקשיבו לנו

יעקב אשר: ברור

יעקב אשר:  היה דיון לפני יומיים ולא הגעת

יעקב אשר:  לא היה אף נציג מקריית שמונה

אברהם יחזקאל: חבל שלא ידעתי

אברהם יחזקאל:  חברתי לאירוע הזה עכשיו

אברהם יחזקאל:  אני אשמח לשבת איתך ועם כל מי שרוצה בעניין

אברהם יחזקאל:  בצפון יכול להיות הסכם ונחזור תוך חודש-חודשיים, ואז מה? לא נכון לדחות את הבחירות לשנה

חנוך דב מילביצקי: הלוואי, אבל לצערנו זה לא יהיה

יעקב אשר: המצב הנוכחי, לא המצב הסטטוטורי החוקי, אלא המצב שדיבר עליו שר הפנים במכתב המפורסם, דיבר על הדרך שלך

יעקב אשר:  הוא אמר שאנחנו נעשה את זה מודולרי לפי יישובים, וזה חייב להיות חמישה חודשים, כי מדובר על 150 יום

אברהם יחזקאל: זה לא חייב להיות חמישה חודשים

אברהם יחזקאל:  לפי החוק זה מוקדם ככל האפשר

יעקב אשר: זה לא הדיון היום

יעקב אשר:  ביקשתי אתמול שיודיעו לך, שלא תטרח במיוחד

אברהם יחזקאל: היה לי חשוב להגיע

נאור שירי: משרד הפנים דיבר איתכם? אתה אומר מה פתאום

נאור שירי:  חס וחלילה שיתייעצו

יעקב אשר: ברשותכם, אני רוצה להתחיל בהקראה של החוק, אבל לפני זה עלה נושא שלא קשור לחקיקה באופן ישיר

יעקב אשר:  התווינו חלק מהדברים האלה, ואנחנו רוצים לראות שעומדים בזה

יעקב אשר:  ריאן, העלית את בעיית התשלום לעובדים

יעקב אשר:  נמצאים איתנו בזום חנן לזימי, הממונה על השכר, ושירן מבורך מהחשכ"ל

יעקב אשר:  אני רוצה שתעלה את הנקודה הבעייתית

יעקב אשר:  לדעתי, לא צריך פה חקיקה אלא שמישהו ייקח אחריות ויסגור את העניין הזה, בבקשה

ריאן גאנם: בוקר טוב, כחלק ממערכת הבחירות שלנו אנחנו מעסיקים ביום הבחירות או בתהליכים אחרים שקשורים לבחירות עובדי מדינה או עובדים חיצוניים

ריאן גאנם:  אין לנו בעיה להעסיק עובדים חיצוניים, ויש לנו מכרזים של כוח אדם

ריאן גאנם:  עם עובדי מדינה יש בעיה מבחינת החוק, האם מתקיימים יחסי עובד-מעביד או לא

ריאן גאנם:  אנחנו רוצים לנסות להשוות את זה כמה שיותר לאירוע שקורה בכנסת, לעובדים שמועסקים בכנסת

ריאן גאנם:  הם באים למשימות קצרות מועד, אבל יש בעיה איך מתגמלים אותם

ריאן גאנם:  בחוק הכוננים, למשל, לא הצלחנו - - -     

יעקב אשר: את הכוננים עשינו במיוחד למלחמה

ריאן גאנם: נכון

ריאן גאנם:  ויש לנו פרישה, לצערי, של מנהלי בחירות בעקבות מילואים

ריאן גאנם:  אין לנו דרך לגייס את הכוננים בגלל שמתווה השכר שנקבע היה חסר

חנוך דב מילביצקי: לא שילמו להם מספיק? לזה אתה מתכוון?     

ריאן גאנם: יחסית כן

ריאן גאנם:  בחודש הבחירות בעיקרון

ריאן גאנם:  היה מתווה שהוסכם עם החשכ"ל, ובמתווה הזה אנחנו פספסנו את חודש הבחירות

ריאן גאנם:  בגלל הזמנים שעברו, נשארו לנו רק עוד שלושה שבועות

ריאן גאנם:  כשאנחנו באים לגייס אדם בשביל 1,500 שקל בחודש, הוא אומר: לא שווה לי, אני אהיה מזכיר

ריאן גאנם:  אני לא אשאר חודש שלם בהמתנה בשביל הקפצות

ריאן גאנם:  לצערי, אין לנו כוננים כרגע

יעקב אשר: הכוננים האלה הם דבר חשוב שהוספנו בחוק, בגלל בעיות של טוהר הבחירות וכו'

ריאן גאנם: נכון

ריאן גאנם:  יש דבר נוסף והוא העובדים של מיון מעטפות

ריאן גאנם:  החוק מסמיך אותי למנות אנשים למיון מעטפות, אבל כשאני בא לקבוע את השכר שלהם, אין עם מי לדבר

ריאן גאנם:  אנחנו מנסים עדיין למצוא מתווה, ואני חושב שכדאי להשוות את השכר למה שקורה בכנסת באותם תפקידים

ריאן גאנם:  זה יפתור לכולנו את הביורוקרטיה המיותרת, לדעתי, ואפשר בזה לפתור את הבעיה

נאור שירי: ריאן, יש לי שאלה בפרקטיקה

נאור שירי:  מה ההיערכות של משרד הפנים ליום הבחירות מבחינת אזעקות? נניח ובבית ספר מסוים שהוא מרכז הצבעה, יש אזעקה

נאור שירי:  מה קורה פיזית עם הקלפיות? מי נשאר? לא כל הכיתות ממוגנות, לא כל האתרים ממוגנים

נאור שירי:  מי לוקח את הקלפיות? מה עושים עם התור בחוץ?     

ריאן גאנם: רובן הגדול של הקלפיות נמצא במקום מוגן

נאור שירי: אני קיבלתי הודעה לבוחר, והקלפי שלי לא במרחב מוגן

ריאן גאנם: ברוב הקלפיות שאנחנו מציבים יש מרחב מוגן בסביבה

ריאן גאנם:  לצערי, אין לנו 13,000 חדרים מוגנים בשביל להציב בהם קלפיות

ריאן גאנם:  אנחנו פורסים את הקלפיות בכל בתי הספר, אלא אם כן יש שיפוץ באותו בית ספר

נאור שירי: בכיתה אין, אבל יש ליד הכיתה

נאור שירי:  מה קורה בזמן אזעקה?     

ריאן גאנם: אנחנו עובדים יחד עם פיקוד העורף לקבוע תקנות ייעודיות בהתאם למרחקים, אם זה בשדרות או אם זה בצפון במקרה של אזעקה

נאור שירי: אני רוצה לעדכן אותך, לא יהיו בחירות בשדרות

ריאן גאנם: הכוונה לאזור הדרום

ריאן גאנם:  יש מקומות שבהם אין לך זמן להתפנות

ריאן גאנם:  אנחנו קובעים תקנות, אבל גם בפיקוד העורף יש הנחיות אחרות לאזורים האלה, כמו ללכת לאזור המדרגות הקרוב

נאור שירי: מה קורה בזמן הזה?     

ריאן גאנם: אנחנו עדיין עובדים על התקנות

ריאן גאנם:  אנחנו מוצאים פתרונות נוספים כמו מדבקת חריץ, שנכין מראש, ואפשר יהיה לשלוף אותה בקלות

ריאן גאנם:  בודקים כל מיני שיטות לתגובה מהירה, ונותנים הנחיות בהתאם למה שנסכם עם פיקוד העורף לאור המצב

מטי צרפתי הרכבי: יש איזושהי שמרנות במרחבים של הקלפיות, כי תמיד זה באותו כיתה

מטי צרפתי הרכבי:  כיתה ג'2, קומה ב'

מטי צרפתי הרכבי:  אולי צריך להחליף את המיקום כי במוסדות החינוך, בכל המועדונים ובמתנ"סים יש מרחבים מוגנים

מטי צרפתי הרכבי:  אולי כדאי שכל הקלפי תמוקם מראש במקלט

ריאן גאנם: אין לנו אפשרות פיזית לעשות את זה

יעקב אשר: חברים, אני מבקש שלקראת הבחירות הבאות יעשו שולחן עגול עם כל מיני רעיונות

יעקב אשר:  אתה מבין שהם מתעסקים בעניין

נאור שירי: אתה יושב-ראש ועדה שאמורה לפקח על משרדי הממשלה

נאור שירי:  אני רוצה שנעשה את תפקידנו

יעקב אשר: אתה רוצה שנתווכח עכשיו על מדבקת חריץ, אם זה עובד או לא?     

נאור שירי: לא

נאור שירי:  אני רוצה שנעשה את תפקידנו, והיינו צריכים לעשות דיון הכנה לבחירות לא 17 יום לפני הבחירות

יעקב אשר: תגיש בקשה, נעשה דיון הכנה

נאור שירי: אתה לא עונה לי למכתבים

נאור שירי:  אני אומר לך לעשות, כמו שלא עשית על הרבה מאוד דברים, ובסוף אתה מגלה שאני צודק

יעקב אשר: אפשר להעלות את שירן בזום?      

שירן מבורך: 	שלום, אני אתייחס קודם לנושא הכוננים

שירן מבורך:  כמו שריאן אמר, התגמול שלהם לא עבר בחקיקה

יעקב אשר: אנחנו לא רוצים להיכנס בחקיקה לתעריפים

יעקב אשר:  אני לא חושב שזה יהיה נכון, למרות שאולי בכנסת זה כן היה, אבל אני חושב שלא

יעקב אשר:  אנחנו אומרים דבר אחד, שהבחירות האלה שינו כמה וכמה דברים, אם זה בקרה, הכוננים וכו'

יעקב אשר:  אני לא רוצה להיכנס לזה בחקיקה, אבל החשכ"ל זורק את זה על הממונה על השכר, שנמצא גם איתנו

שירן מבורך: סליחה, החשכ"ל ממש לא זורק את זה לממונה על השכר

שירן מבורך:  אנחנו לוקחים אחריות על זה ואמרתי שהדבר הזה נעשה לבקשת משרד הפנים

שירן מבורך:  אנחנו נענינו לבקשה שלהם, הבנו את החשיבות ואת הצורך, ואישרנו את זה

שירן מבורך:  אנחנו כרגע מגלים שיש עם זה בעיה, ואני חושבת שהיה ראוי לבוא ולדבר איתנו קודם

שירן מבורך:  איתי לא דיברו, ואני אחראית על התגמול

שירן מבורך:  אנחנו ממש לא זורקים את זה על הממונה על השכר

יעקב אשר: אני מבין ממשרד הפנים שיצא מייל לפני חודש, ואני מבקש רק דבר אחד, שלא תהיה לנו תקלה בעניין הזה

יעקב אשר:  אני לא ועד העובדים של משרד הפנים, ואני לא בא לעזור למישהו מסוים

יעקב אשר:  אני רוצה שהמערכת תעבוד, ותעבוד טוב

יעקב אשר:  היא תעבוד לפי מה שקבענו במסגרת הדברים שקבענו

יעקב אשר:  אם את אומרת שזאת אחריות שלכם ולא של הממונה על השכר - - -     

שירן מבורך: קביעת התגמול היא באחריות חשב כללי

יעקב אשר: אם כך, אנחנו רושמים לעצמנו את ההודעה שלך, שאת לוקחת אחריות על העניין לגבי הכוננים ולגבי יתר העובדים שנכנסו לעניין הזה

יוליה מלינובסקי: אני רוצה לשמוע למה לא להשוות את השכר ואת מה שיש בכנסת, למה שיש עכשיו במוניציפלי

יוליה מלינובסקי:  למה צריך להמציא מחדש את הגלגל? זאת הדרישה ששמעתי פה

יוליה מלינובסקי:  אני רוצה לשמוע ממנה האם זאת דרישה מקובלת, ראויה? אנחנו נלך מפה והוא יסתבך

יוליה מלינובסקי:  אנחנו מכירים את האירוע

יעקב אשר: שירן, שירן

יוליה מלינובסקי: אתה רואה, ברגע שמדברים תכל'ס, כולם נעלמים

חנוך דב מילביצקי: יש הפרעות טכניות

חנוך דב מילביצקי:  יש בעיה בזום

נאור שירי: כל ועדת הפנים מחכה לזום

יוליה מלינובסקי: תעלו אותה ברמקול וזהו

יעקב אשר: לא ראיתי דבר כזה בחיים

שירן מבורך: אנחנו ממש לא נעלמים

שירן מבורך:  שמעתי את השאלה ויש בעיה טכנית עם הזום

שירן מבורך:  לא הגענו כי הודיעו לנו על זה אתמול בשמונה בערב

יעקב אשר: נכון, נכון

יעקב אשר:  אני אמרתי שאין לי שום טענה שלא הגעתם

מטי צרפתי הרכבי: איפה החשכ"ל? בתל אביב?     

שירן מבורך: לעניין השאלה למה אנחנו לא משווים את זה לכנסת, אין בעיה עקרונית עם השוואת רוב הדברים לכנסת

שירן מבורך:  כוננים זה משהו שנעשה בגלל המלחמה, נתנו לזה מענה נקודתי, וככל שיש עם זה בעיה, משרד הפנים יכול לבוא, לדבר איתנו ונמצא לזה פתרון

ריאן גאנם: למען ההגינות, הפנייה בנושא הזה הופנתה אלייך באופן ישיר, ואת הוצאת מייל מפורט למה את מסרבת לאשר את התגמול הנוסף

ריאן גאנם:  אז אל תגידי שאת לא מכירה

שירן מבורך: הפנייה שהופנתה אלינו לא הייתה לעניין התגמול, אלא להביא כוננים בנוסף למנהלי הבחירות

ריאן גאנם: גם התגמול

יעקב אשר: קודם כול, תודה לך על ההיענות לעלות לזום

יעקב אשר:  אני מבקש שתיקחו אחריות, תשבו היום ותסגרו את העניין הזה

יעקב אשר:  אני מבקש לדווח לוועדה שהעניין הזה מאחורינו

יעקב אשר:       אדוני היועץ המשפטי, תקרא את הצעת החוק, בבקשה

יעקב אשר:  אחר כך יש הסתייגויות שנדבר עליהן

גלעד קריב: הצעת חוק לתיקון דיני הבחירות לרשויות המקומיות (הצבעה וועדות קלפי והוראות שעה לעניין הבחירות הקרובות), התשפ"ד2024-      

גלעד קריב: חוק הרשויות המקומיות )בחירות) וחוק הרשויות המקומיות (בחירת ראש הרשות וסגניו וכהונתם) – הוראות שעה לעניין הבחירות הקרובות

גלעד קריב:  לעניין הבחירות הכלליות כמשמעותן בסעיף 4 לחוק הבחירות שייערכו לראשונה לאחר פרסומו של חוק זה (להלן – הבחירות הקרובות) –  

גלעד קריב: בסעיף קטן (א), במקום "72 שעות" יבוא "192 שעות; 

גלעד קריב: על אף האמור בסעיף 9(ב) לחוק הרשויות המקומיות (בחירת ראש הרשות וסגניו וכהונתם), התשל"ה–1975, יקראו את הסעיף הקטן האמור, כך שבמקום "14 ימים" יבוא "12 ימים"

יעקב אשר: מעבר להסתייגויות של זאב אלקין, של יוליה וההסתייגות הרעיונית שלי - - -     

זאב אלקין: נראה לי שכל חברי הליכוד בוועדה מצטרפים לזה

חנוך דב מילביצקי: אנחנו לא הגשנו, אבל נצביע בעד

יעקב אשר: אלקין, אין לך סבלנות?      

זאב אלקין: אתה מנסה לקפח את חבריי לסיעת הליכוד

יעקב אשר: תן לי לנהל ישיבה, עם כל הכבוד

יעקב אשר:  אתה לא יושב-ראש הקואליציה בינתיים

יעקב אשר:  אולי חלק מתגעגעים, אבל חכה בסבלנות

יעקב אשר:  אני רוצה לקיים דיון על ההסתייגות הזאת, ואני גם רוצה לשמוע תשובות עליה

יעקב אשר:  אני מבקש לשאול שאלה אחרת

יעקב אשר:  משרדי הממשלה ואחרים, יש עוד הערות, חוץ מהנושא הידוע שתכף נדבר עליו כנושא בפני עצמו? הצבא? משרד המשטרה? יש לכם הערות להוסיף, כדי שנוכל לפנות את עצמנו לדיון החשוב באמת? אני אומר את זה לא בציניות

משה סולומון: מעבר למה שנאמר בפעם הקודמת, נכון?     

יעקב אשר: לא

יעקב אשר:  אם יש דברים שלא ניתן להם פתרון, זה הזמן

משה סולומון: אני ממרכז השלטון המקומי

משה סולומון:  כפי שאדוני יודע וחברי הוועדה יודעים, ביקשנו להוסיף תיקון עקיף לפקודת העיריות ותחולתה על המועצות המקומיות, בקשר עם ההסדרה של הטלת צו הארנונה

יעקב אשר: אני לא רוצה בהינף יד, בחוק שהוא לא קשור, לקבוע תעריפים של ארנונה

משה סולומון: לא, אף אחד לא דיבר על תעריפים

משה סולומון:  סעיף 276(ב) לפקודת העיריות קובע שאם התקיימו בחירות בין ה-1 במאי לבין ה-31 בינואר, או אז ההטלה של צו הארנונה לאותה שנה נעשית בדיעבד

יעקב אשר: שמשרד הפנים יתכבד ויכין תזכיר חוק, ונדון בזה במהרה

יעקב אשר:  אבל נדון בזה בשיקול דעת ולא ככה מהשרוול

משה סולומון: משרד הפנים הודיע על כוונה לקבוע תזכיר או לקדם משהו בעניין הזה?      

יעקב אשר: אנחנו פונים בפנייה נרגשת למשרד הפנים

משה סולומון: בסופו של דבר נהיה בסיטואציה, שדווקא בשנה הכי קשה, 2024, נהיה עם 1 חלקי 12

משה סולומון:  זאת בעיה

יעקב אשר: את צודקת מאה אחוז

רותם קאופמן: אני מנהלת פורום ראשי החברות

רותם קאופמן:  בשם ראשי החברות המובילות במשק, בעלים, יו"רים, מנכ"לים וסמנכ"לי הכספים, בקשתנו לחסוך למען המדינה והמשק ולבטל את יום השבתון לבחירות המקומיות

רותם קאופמן:  זה חוק שנכנס בתיקון ב-2018 – תיקון 44 לחוק הרשויות המקומיות

רותם קאופמן:  יום שמחולל למשק פגיעה המוערכת ב-3 מיליארד שקלים, פוגע בתקציב המדינה והממשלה ובמגזר העסקי, וכך באון עקיף גם בעובדים

רותם קאופמן:  המשק איבד מספיק ימי עבודה, ויום נוסף רק יעמיק את הפערים, בעיקר לסקטור התעשייה והשירותים

רותם קאופמן:  תהיה פגיעה תזרימית מהותית

רותם קאופמן:  בימים כתיקונם אפשר היה לספוג את זה, היום לא

יעקב אשר: יש עוד הערות?     

משה שיפמן: אני מדגל התורה

משה שיפמן:  יש כמה נקודות שסיכמו עם משרד הפנים בשולחן של הוועדה פה, ואנחנו מבינים שהיום משרד הפנים לא התחייב לקיים אותן

משה שיפמן:  כפי שהבנו, משרד הפנים לא מקיים אותן בסוף

משה שיפמן:  הייתה התחייבות שלהם לתת לנו את הפרוטוקולים הסרוקים עם כל מקום שכתוב שם של חבר ועדת קלפי, כדי שנדע שהאיש ישב בקלפי, בדומה לפרוטוקולים שאנחנו מקבלים מוועדת הבחירות המרכזית

משה שיפמן:  נושא שני זה ואוצ'רים שחברי ועדות הקלפי היו אמורים לקבל

משה שיפמן:  הבנו שמשרד הפנים אפילו הדפיס את הוואוצ'רים, אבל הוא נסוג בו מזה

חנוך דב מילביצקי: ואוצ'רים למה?     

משה שיפמן: כל חבר ועדת קלפי מקבל ואוצ'ר שהוא היה בקלפי

יעקב אשר: לא ואוצ'רים שאתה חושב עליהם

חנוך דב מילביצקי: זה בדרך כלל סנדביצ'ים

משה שיפמן: כל חבר ועדת קלפי מקבל אישור מאיזו שעה עד איזו שעה הוא היה בקלפי, כדי שהוא יוכל אחר כך לקבל את הכסף על פי האישור הזה

משה שיפמן:  משרד הפנים היה אמור לתת את הפתקים בדיוק כמו בבחירות לכנסת, והבנו שבסוף זה לא יהיה

משה שיפמן:  אלה שני דברים חשובים מאוד, כדי לשלם לחברי ועדות הקלפי את הכסף בזמן

משה שיפמן:  לפני חמש שנים היה בלגאן עם זה, ומפלגות נתבעו אחר כך בבתי משפט כי הן לא שילמו את הכסף בזמן

משה שיפמן:  זה אומר שאם לא נקבל את הוואוצ'רים, נצטרך לשלם לכולם משבע בבוקר עד אחרי ספירת הקולות, כי לא נדע בפועל מי ישב

משה שיפמן:  בפועל, הכסף זה יוצא אחר כך מאוצר המדינה

משה שיפמן:  ככה אנחנו יודעים מה השעות שהוא היה, ואנחנו נותנים תשלום על פי שעות שהייה בפועל

יוליה מלינובסקי: אדוני היושב-ראש, אתה יודע מה אני חושבת שבכל פעם שאני שומעת טענות? שמזמן גם את הבחירות המוניציפליות הייתה צריכה לנהל ועדת הבחירות המרכזית

יוליה מלינובסקי:  זה כל פעם חוזר על עצמו, ששם זה עבד ושם זה היה

יוליה מלינובסקי:  זאת המומחיות שלהם, ואנחנו דיברנו על זה

ארז מלול: זה הרבה יותר מורכב במקומי

ארז מלול:  זאת אופרציה אחרת

יעקב אשר: דיברנו על זה בישיבות אחרות

ארז מלול: זה לא נכון, זה לא נכון

זאב אלקין: חבר הכנסת מלול, אנחנו דאגנו לכך שוועדת הבחירות המרכזית תתרגל את עצמה בתדירות של פעם בשנה-שנתיים, אז היא כשירה הרבה יותר

יעקב אשר: אני מצטרף למה שאמרת קודם

יעקב אשר:  נכון שזה עלה בישיבות הקודמות, ויכול להיות שצריך לעשות שינוי והשוואה, כי הלכנו כל הזמן בכיוון של השוואות, עד כמה שאפשר

יעקב אשר:  אני לא רוצה להיכנס עכשיו לסוגיה הזאת, אבל צריך להבין דבר אחד – אנחנו נמצאים שלושה שבועות לפני הבחירות

יעקב אשר:  אפילו פחות

יעקב אשר:  אלה בחירות מורכבות, יש הרבה אנשים שיש להם הרבה מאוד עבודה

יעקב אשר:  הרי זאת לא חקיקה ואנחנו לא הולכים להצביע על מה שאמר מנכ"ל המפלגה שלי במקרה

יעקב אשר:  אלה דברים שעשינו עליהם עבודת הכנה קודם, עוד לפני שהייתה מלחמה

יעקב אשר:  הדברים צריכים להיעשות, ואנחנו מחכים לתשובה ממשרד הפנים בעניין הזה

משה שיפמן: אם אפשר להתייחס לוויכוח בין חברי הכנסת, נשאלה שאלה האם הבחירות אמורות להיות במשרד הפנים או בוועדת הבחירות

משה שיפמן:  אני לא אכנס לזה, אבל דבר אחד בטוח אסור – שמשרד האוצר מחליט על תקנים בוועדת הבחירות

משה שיפמן:  זה דבר שהוא אנטי דמוקרטי

משה שיפמן:  זה מהלך של ועדת הבחירות

משה שיפמן:  יש לה תקציב עצמאי, בלי שליטה של האוצר

משה שיפמן:  אם האוצר שולט על התקנים בבחירות, פקידים באוצר מחליטים את ההחלטות הדמוקרטיות של המדינה

משה שיפמן:  גם אם זה נשאר במשרד הפנים, צריך לתת לזה תקציב סגור כמו שיש לוועדת הבחירות המרכזית, בלי החלטות של האוצר

משה שיפמן:       יש עוד נקודה אחת, שגם עלתה בדיון הקודם

משה שיפמן:  חלק מהדברים ביקשנו לעשות השוואות בין הבחירות לכנסת לבחירות לרשויות

משה שיפמן:  אחד הדברים זה השאלה מי חותם על המינוי למשקיף

משה שיפמן:  בבחירות לכנסת חותם בא כוח הרשימה או בא כוח הסיעה

יעקב אשר: אמרתי בתחילת הדיון

ארז מלול: אני העליתי את זה בדיון הקודם

יעקב אשר: הוא העלה את זה בדיון הקודם, ואני אמרתי בתחילת הדיון שהנושא הזה עלה בפני משרד הפנים, ומשרד הפנים הודיע רון שזה יסודר בתקנות

משה שיפמן: אם זה מסודר, אז בסדר גמור

יעקב אשר: אמרתי את זה בתחילת הדיון

קריאה: אבל מה הכיוון? מה ההחלטה שלהם?     

יעקב אשר: שבא כוח יכול לחתום

יעקב אשר:  רון, אתה רוצה להסביר?     

רון אלמוג: הבקשה והכיוון זה למחוק את החתימה של מנהל הבחירות מהטופס הקיים

רון אלמוג:  לא שמענו כאן בקשות לערוך עוד שינויים

רון אלמוג:  בטופס מינוי משקיף למחוק את החתימה של מנהל הבחירות

משה שיפמן: הייתי נותן אפשרות גם וגם, כי ששת הטפסים בחוץ כבר עם חתימות של מנהל הבחירות

משה שיפמן:  לא הייתי חושב שכדאי למחוק את זה לגמרי, אלא לעשות גם וגם

יעקב אשר: זאת הצעת ייעול, תגיד לו את זה אחר כך

יעקב אשר:  ברמה העקרונית, התקבל, היה בזה היגיון

יעקב אשר:  הדבר הזה מאחורינו

יובל יפת: אני מהליכוד

יובל יפת:  יש נושא שנוגע לפתק הפסול, ואנחנו לא יודעים מה הם רוצים לעשות בהחלטה

יובל יפת:  אמרנו: תן לצה"ל לנצח, או מה שלא יהיה

יעקב אשר: אני יכול להבין את מה שאמרתם, אבל אין לנו אפשרויות

יעקב אשר:  אולי היועץ המשפטי רוצה להסביר, או מישהו ממשרד הפנים

יעקב אשר:  הפתקים האלה מגיעים במעטפות כפולות, והם נכנסים לתוך מעטפות של כלל האזרחים

יעקב אשר:  זה לא נשאר בגבול צה"ל בלבד, ולכן זה לא עובד

יעקב אשר:  עוד משהו? זה ירד

יובל יפת: כן

יובל יפת:  הוועדות קובעות לנו שהן רוצות לקבל רשימות של המשובצים בקלפיות, ובחלק מהקלפיות עוד לא קיבלנו בכלל את המפתח הסיעתי

יובל יפת:  הן מבקשות לתת, אבל הן לא נותנות לנו

יעקב אשר: את רוצה לענות? אלה עניינים טכניים

מאיה שרון כהן: אני סגנית של ריאן, המפקח הארצי על הבחירות

מאיה שרון כהן:  הפעילות הזאת מתבצעת על ידי ועדת בחירות של כל רשות מקומית

יובל יפת: תוציאו הנחיה לתאריכים, כדי שנדע בכל הארץ

מאיה שרון כהן: זה קיים בחוק

יובל יפת: בגלל כל השינויים עם המלחמה וכו', הוועדות לא ישבו, לא חילקו מפתח סיעתי, ואתם עדיין עובדים על התאריכים שלפני המלחמה

מאיה שרון כהן: חלקם השלימו, חלקם בעבודה בגלל הסיטואציה שאנשים מבטלים

מאיה שרון כהן:  זה לא חונה אצלנו אלא מתבצע בוועדות הבחירות של הרשויות המקומיות

יובל יפת: תנחו את הוועדות

מאיה שרון כהן: אנחנו מנחים להעביר אלינו, אבל זה תהליך איסוף של המידע, וזאת מתבצעת באחריות ועדת הבחירות של כל רשות מקומית

יובל יפת: תנו לנו תאריכים

יובל יפת:  אנחנו בבעיה

מאיה שרון כהן: התאריכים קבועים בחוק

יובל יפת: אבל אלה תאריכים מלפני המלחמה

מאיה שרון כהן: הרכב סיעתי היו צריכים לבחור 35 ימים לפני מועד הבחירות הקודם

מאיה שרון כהן:  החלוקה עצמה – 14 ימים לפני

יובל יפת: בבקשה, תקשיבי

יובל יפת:  לא הייתה חלוקה של מפתח סיעתי בוועדה המקומית עצמה

רון אלמוג: אנחנו לא שולטים על ועדות הבחירות, הם נציגים של הסיעות המקומיות

רון אלמוג:  הם קובעים את ההרכב הסיעתי, ואם יש ועדת בחירות שלא קבעה את זה, צריך לפנות אליה ולבקש שתעשה את זה

רון אלמוג:  אנחנו לא יכולים להכריח את הוועדות המקומיות ואם יש בעיה פרטנית עם רשות מקומית מסוימת, תפנו אלינו וצריך לבחון את זה

רון אלמוג:  התאריכים ידועים

יובל יפת: הם לא יכולים לעמוד ביעד

יעקב אשר: יש עוד שאלות?      

יוסף בורג: אני מש"ס

יוסף בורג:  נקודה אחרונה, כתב מינוי דיגיטלי

יוסף בורג:  אפשרות להציג את כתבי המינוי באופן דיגיטלי, כמו שהיה בכנסת

יעקב אשר: זה דבר שלא הוסכם עליו קודם

יעקב אשר:  אם אפשרי, אני אשמח מאוד, כמו שבכנסת זה דיגיטלי

יעקב אשר:  אני מבקש תשובות לנקודות שעלו כאן

זאב אלקין: יש לי שאלה למשרד הפנים בהקשר הזה, האם הם מתכוונים, ואני מקווה שכן, לעשות קמפיין לעידוד הצבעה

זאב אלקין:  זה מאוד מאוד חשוב בתקופה הזאת

יעקב אשר: מסכים פה אחד

יעקב אשר:  יש תשובות לשאלות?     

ריאן גאנם: לגבי הפנקסים, או כמו שקוראים להם ואוצ'רים

ריאן גאנם:  לצערי, לא הספקנו, ולא שאנחנו לא רוצים

יעקב אשר: אבל היה סיכום על זה

ריאן גאנם: נכון

ריאן גאנם:  לצערי, בגלל נושא התקציב פתחנו את השנה עם אי-יכולת לבצע שום דבר

ריאן גאנם:  בכמויות שאנחנו צריכים להדפיס, לא הצלחנו עדיין למצוא ספק שיכול לתת את הדברים

ריאן גאנם:  עדיין לא ויתרנו על הנושא הזה, ואנחנו מנסים למצוא ספק שיוכל לעמוד בכמויות שצריך להדפיס

ריאן גאנם:  זה רעיון שלקחנו אותו מהשולחנות העגולים וחושבים שנכון לעשות אותו, אבל זה nice to have ברשויות המקומיות

ריאן גאנם:  עם זאת, לצערי, עם לחץ הזמנים שאנחנו נמצאים בו, והקושי עם התקציב - - -     

יעקב אשר: אתם עדיין יודעים להוציא את זה לפועל?     

ריאן גאנם: אם אני לא אמצא ספק עד יום חמישי, מחר - - -      

יעקב אשר: אבל אתה יודע למצוא ספק

ריאן גאנם: לא, לא

ריאן גאנם:  כרגע הספקים מתנגדים

ריאן גאנם:  גם הספק שעשינו איתו חלק מההדפסות, לא הסכים

ריאן גאנם:  אנחנו מנסים למצוא חלופות

ריאן גאנם:  אם עד מחר לא תהיה לנו תשובה מהספקים שפנינו אליהם, שהם יכולים לעמוד בזה ולהדפיס את זה תוך זמן קצר, לצערי, לא נוכל להכניס את זה ונצטרך למצוא פתרון אחר

ריאן גאנם:  אני מקווה שעד מחר תהיה לי תשובה

יעקב אשר: אנחנו מבקשים לעשות מאמץ בעניין הזה, ולעמוד בהחלטות שהתקבלו

משה שיפמן: דבר שני זה הסריקות של הפרוטוקולים

ריאן גאנם: אני לא חושב שיש בעיה עם זה

ריאן גאנם:  הסריקה של הפרוטוקולים טופלה

מטי צרפתי הרכבי: ריאן, יש סוגיה של החיילים שפותחים להם קלפיות נגישות עם מעטפות כפולות בשטחי צה"ל

מטי צרפתי הרכבי:  מאחר ואנחנו חוששים שיהיו אזעקות בכל רחבי הארץ, ובחלק מהרשויות, תושביהן מפונים, הגמישות בקלפיות נגישות חשובה מאוד

מטי צרפתי הרכבי:  אני לא יודעת איך מצביעים בצבא, רושמים את שם הרשימה ואת שם המועמד על פתק לבן, או מזרימים את כל הפתקים מכל הארץ לקלפיות האלה? אני מציעה שתהיה גמישות, כדי לעודד את הקלפיות הנגישות וכתיבה בכתב יד של הרשימה

מטי צרפתי הרכבי:  אם יש בחירות בחוף אשקלון, ועדיין יש 50 תושבים שמפונים לאילת, שהם יוכלו בקלפיות הנגישות להצביע עם רישום של הרשימה

מטי צרפתי הרכבי:  איך זה קורה בצבא?     

ריאן גאנם: הדוגמה של חוף אשקלון לא רלוונטית לבחירות ברשויות המקומיות

ריאן גאנם:  מי שיכול להצביע בקלפי נגישה, זה רק התושב שנמצא בקלפי נגישה ביישוב שלו

מטי צרפתי הרכבי: הייתה גמישות מסוימת להצבעה בקלפי נגישה

ריאן גאנם: אני אסביר את החוק וזה יתחבר לשאלה שלך

ריאן גאנם:  החוק מאפשר להצביע במעטפה כפולה – אני אקרא לה על-אזורית – בבתי חולים, בשב"ס, בצה"ל ולבעלי תפקידים

מטי צרפתי הרכבי: אני מציעה שזה יהיה גם במרכזי המפונים

ריאן גאנם: מבחינת החוק כרגע זה לא אפשרי

ריאן גאנם:  בשונה מהכנסת, אנחנו אוספים את כל המעטפות למרכז מיון, ומפיצים את זה בחזרה לרשויות המקומיות

ריאן גאנם:  שם הם עושים את הספירה ואת הבדיקה של המעטפות

ריאן גאנם:  זה שונה מהכנסת

מטי צרפתי הרכבי: אני יודעת, אבל בכל זאת זה מתקיים בבתי חולים

מטי צרפתי הרכבי:  מה תעשו בצבא?     

ריאן גאנם: בצבא שמים פתקים לבנים ריקים, ולחייל יש אינדקס של כל הרשויות, גם פיזי וגם דיגיטלי

ריאן גאנם:  הוא כותב בכתב יד בעט כחול על הפתק, גם לראש רשות וגם למועצה

יעקב אשר: זאת הצעת חוק של מיכאל שלא הציג אותה, כי הוא לא היה בישיבה הקודמת

מטי צרפתי הרכבי: כמו שזה אפשרי בצבא

מטי צרפתי הרכבי:  בגלל שאנחנו חוששים מאחוז הצבעה נמוך, ובגלל שאנחנו חוששים ממצב שתהיה אזעקה באחת הקלפיות ואנשים לא ירצו לחזור לקלפי, הנושא קלפיות נגישות ברחבי הארץ ואפשרות להצביע במעטפות כפולות חייב להיות מורחב יותר

ריאן גאנם: אם את תושבת תל אביב ורוצה להצביע בחיפה, זה לא אפשרי

ריאן גאנם:  מה שיקרה הוא שאנחנו נהיה עם הרבה הצבעות שלא יהיו כשרות

ריאן גאנם:  זה יעשה רק בלגאן במערכת הבחירות, ולא ייעל את מערכת הבחירות

מטי צרפתי הרכבי: ואם אני מפונה באילת ויש בחירות ברשות שלי? יש כאלה יישובים שמפונים בחלקם

ריאן גאנם: בהתאם להחלטת השר, מה שהוא הוציא בהודעה, לגבי רשויות שיש בהן מפונים, לא מקיימים שם בחירות

ריאן גאנם:  הדילמה הזאת לא קיימת

יעקב אשר: תודה רבה

יעקב אשר:  מיכאל, לפנים משורת הדין בתור מגיש ההצעה

מיכאל ביטון: היושב-ראש, אני רוצה להודות לך על קידום החוק הזה

מיכאל ביטון:  החוק הזה הוא חוק שלי ושל אלקין

מיכאל ביטון:  מייד עם האילוץ שבחירות יתקיימו בישראל, למרות מצב הלחימה, קבענו שחייבים לתת לחיילים ואנשי מילואים את הזכות להצביע, ולכן הבאנו את החוק

מיכאל ביטון:  אנחנו שמחים שהממשלה גיבתה אותו ומיזגה אותו לחוק ממשלתי

מיכאל ביטון:  אנחנו רוצים להכניס בהסכמה את הדיור המוגן

מיכאל ביטון:  בעבר היו קלפיות בדיור מוגן, וזה לא אירוע קשה

יעקב אשר: לא היו, אבל לא משנה

יוליה מלינובסקי: היו, היו

מיכאל ביטון: לא היה בבחירות לרשויות המקומיות

מיכאל ביטון:  היו בבחירות הארציות

יעקב אשר: אתה חוטף להם עכשיו את ההסתייגות

מיכאל ביטון: לא הסתייגות, בהסכמה

מיכאל ביטון:  למה הסתייגות? נכניס את זה בהסכמה

מיכאל ביטון:  משפט אחרון, היושב-ראש, הייתי חלק משתי מערכות בחירות מקומיות בירוחם, עם המורכבות של ריבוי קהילות ואפס תקלות של המפקח על הבחירות

מיכאל ביטון:  ככה אנחנו צריכים להגיע גם לבחירות האלה

מיכאל ביטון:  תודה

יעקב אשר: תודה

יעקב אשר:  אני רוצה לדון בנושא ההסתייגויות, או יותר נכון, הבקשה שגם אני ביקשתי קודם וגם בישיבה הקודמת, היא למצוא דרך בחקיקה, אם זה אפשרי כרגע

יעקב אשר:  אם זה לא בחקיקה, למצוא פתרונות ככל הניתן, למקומות שיש בהם ריכוז גבוה ובכמות גדולה של אנשים קשישים

יעקב אשר:  למצוא דרכים איך לשלב את זה במסגרת קלפיות כאלה ואחרות

יעקב אשר:  יש הסתייגויות שעלו על ידיכם, ואחר כך נשמע ממשרד הפנים מה יש להם לומר

יעקב אשר:  אין פה מתנגדים ולא מתנגדים

יעקב אשר:  יש פה שאלה אחת שאותה נצטרך ללבן ולבדוק ביחד, איך עושים את זה, האם זה אפשרי לעשות את זה כשאנחנו מטילים את זה כחובה, או שיש דרך אחרת

יעקב אשר:       אני באמת רוצה למצוא כל דרך אחרת, כמו שאתם דיברתם, ראשי הרשויות

יעקב אשר:  כל חבר שלך ושלו שהוא ראש רשות, הוא גם חבר שלי משתי סיבות: גם כי אני חבר כנסת ויושב-ראש ועדה, וגם כי הייתי ראש רשות

יעקב אשר:  לכן, אני רוצה למצות את הדיון, בלי אמוציות

חנוך דב מילביצקי: הכול טוב ויפה, אבל תפקידנו לא להבין מאנשים שדיברו על זה מזמן וביקשנו שיהיה משהו מסוים, להסביר לנו למה אי-אפשר

חנוך דב מילביצקי:  תפקידנו לקבוע מה נכון וראוי, ותפקיד הדרג המקצועי לאפשר את מה שאנחנו בוחרים

חנוך דב מילביצקי:  זה בדיוק הבלבול, לצערי הרב, שקורה יותר מדיי פעמים

חנוך דב מילביצקי:  יותר מדיי פעמים חושבים שאנחנו צריכים ללכת לפי הנחיות הדרגים המקצועיים

חנוך דב מילביצקי:  לא

חנוך דב מילביצקי:  תפקידנו לקבוע מדיניות, תפקידנו לקבוע דברים שאנחנו רוצים שיהיו, ותפקיד הפקידות לבצע, ולא להטיף לי מוסר מה נכון ומה לא נכון

חנוך דב מילביצקי:  לא להגיד לי מה אפשר ומה אי-אפשר, אלא לבצע את מה שאנחנו פה מחליטים בוועדה

חנוך דב מילביצקי:  זה ההבדל בינך וביני

יעקב אשר: אפשר לדייק אותך? אני יודע שאתה איש ישר, הגון ואומר את דבריו, בדרך כלל גם בנעימות

יעקב אשר:  היום באת קצת - - -     

חנוך דב מילביצקי: כי מרגע שנכנסתי מסבירים לי שמה שאני עושה לא נכון ולא ראוי

חנוך דב מילביצקי:  הפקידות אומרת לי מה נכון ולא ראוי

יעקב אשר: אני לא יודע איזה פקיד אמר לך

יעקב אשר:  אני אומר דבר אחד, בחוק הקודם שעבר כאן לפני חמישה חודשים, הייתה הסתייגות על זה, וההסתייגות לא עברה

חנוך דב מילביצקי: לא הייתה מלחמה לפני חמישה חודשים

זאב אלקין: לצערי הרב

ניסים ואטורי: אם אני הייתי אומר את זה עכשיו, היו כותרות

יעקב אשר: לצערו הרב, בגלל המלחמה

יעקב אשר:  אני מדייק אותך, ידידי, ואתה יודע שאנחנו ידידים טובים מאוד

חנוך דב מילביצקי: אני מתייחס אליך כמורי ורבי

יעקב אשר: אל תגזים, אבל אתה בכיוון טוב

מיכאל ביטון: אלופי ומיודעי

יעקב אשר: הינה אחד שמגזים

יעקב אשר:       אם הייתה מתקבלת אז החלטה בחוק, המשרד היה מתארגן על פי זה

יעקב אשר:  אמרתי קודם, עזבו את האמוציות

יעקב אשר:  כולנו רוצים את אותו הדבר

יעקב אשר:  אנחנו מבינים שאנחנו בתקופה של מלחמה, ואולי בימים רגילים זה מוצדק או לא מוצדק

יעקב אשר:  יש מחלוקת גדולה פה בכנסת, והיא הייתה הרבה שנים

יעקב אשר:  לגבי תקופת מלחמה, אנחנו מנסים לעזור כמה שאפשר, כדי שאנשים מבוגרים וחולים לא יצטרכו לטרוח יותר מדיי בתקופת מלחמה

יעקב אשר:  זה לגיטימי

יעקב אשר:       ביקשנו לנסות להתארגן לעניין הזה

ניסים ואטורי: זה לא רק עניין של נוחות שהם לא יגיעו

ניסים ואטורי:  זאת בעיה שלא יהיו בסוף מצביעים

ניסים ואטורי:  20 איש יקבעו מי יהיה ראש הרשות

ארז מלול: מה היה לפני חמש שנים? 20 איש קבעו?     

ניסים ואטורי: לא הייתה מלחמה

ארז מלול: אז למה אתה עושה בחירות בכלל?     

ניסים ואטורי: צריך לעשות בחירות, ולשים עוד קלפיות

ניסים ואטורי:  להבין שאתה במלחמה, וצריך לתת יותר פתרונות לאזרחים להצביע

ארז מלול: מעניין אותי מה משרד המשפטים אומרים על העניין

יעקב אשר: אני רוצה שאלקין יציג את ההסתייגות שלו, ואחר כך יוליה את ההסתייגות שלה

יעקב אשר:  נקיים דיון ואם יהיו הצבעות, אני אודיע לכם

יעקב אשר:  חבר הכנסת אלקין יציג בקצרה, יוליה תציג בקצרה ואז נשמע את משרד הפנים, מה יכולתם, מה הוא מציע ונראה הלאה

זאב אלקין: תודה רבה, אדוני היושב-ראש

זאב אלקין:  קודם כול, אני שמח שאתה בעצמך התייחסת לעובדה שזאת לא בקשה חדשה ולא דרישה חדשה

זאב אלקין:  היא הייתה עוד לפני המלחמה בחקיקת החוק הראשי

זאב אלקין:  אנחנו, כסיעת המחנה הממלכתי, הבאנו את ההסתייגות הזאת

זאב אלקין:  גם סיעת ישראל ביתנו הביאה את ההסתייגות הזאת

יעקב אשר: כן, שלא התקבלה

זאב אלקין: תמכו בנו שאר חברי האופוזיציה

זאב אלקין:  יש עתיד תמכו בהסתייגות הזאת, וכבר אז אמרנו שזה דבר נכון וצודק

זאב אלקין:  בבחירות לכנסת זה עבד כבר בכמה מערכות הבחירות האחרונות, וקשישים הצביעו בבתי גיל הזהב של משרד השיכון ובמקבצי דיור

זאב אלקין:  הם הצביעו בתוך הבתים האלה כדי לא להטריח אותם

זאב אלקין:  חלקם מוגבלי ניידות מאוד

זאב אלקין:  כבר אז בא משרד הפנים – צריך להגיד את האמת – ואמר: זה לא מתאים לנו, זה מאמץ יותר מדיי גדול

זאב אלקין:  למוסדות של משרד הבריאות והרווחה נתנו, ולמשרד השיכון והקליטה זה כבר יותר מדיי להכניס, ולא ניתן

יעקב אשר: אגב, גם לבתי אבות

יעקב אשר:  יש בכל בתי האבות, אלא אם כן בית האבות עצמו לא רוצה

יעקב אשר:  יש לנו הרבה מקרים כאלה, וחבל

זאב אלקין: לא בכולם, לא בכולם

זאב אלקין:  זה במוסדות של משרד הרווחה והבריאות, לפי מה שאני יודע

עמי ברקוביץ': לא בכל המוסדות האלה

עמי ברקוביץ':  רק במוסדות שנקבעו כקלפי

עמי ברקוביץ':  זה לא בכל המוסדות שברשימה

יעקב אשר: אני אומר, מי שהסכים

זאב אלקין: גם בעל הבית צריך להסכים, ואם הוא לא מסכים, אי-אפשר לחייב אותו

עמי ברקוביץ': אני מציע שמשרד הפנים יסביר, אבל זה הופך לקלפי אזורית, ולא לדיירי המקום

יעקב אשר: נכון, ואת המורכבות הזאת אני רוצה שכולם יבינו

זאב אלקין: אנחנו מכירים את זה

זאב אלקין:  ההסדר הזה עבד בכמה מערכות בחירות אחרונות לכנסת

זאב אלקין:  זה התחיל עם קורונה ועבד גם בבחירות האחרונות כשלא הייתה קורונה

זאב אלקין:  ועדיין, הכנסת החליטה להשאיר את זה בבחירות לכנסת, כי היא חשבה שזה הסדר ראוי

זאב אלקין:  זה התחיל הרי עם הקורונה, וזה נמשך גם בלי קורונה, כי הכנסת חשבה שזה הסדר ראוי ונכון בבחירות

זאב אלקין:  אגב, אמר אדוני היושב-ראש שזה נושא שיש עליו מחלוקת גדולה בבית

זאב אלקין:  לא הייתה עליו מחלוקת גדולה בבית

זאב אלקין:  הסכימו אנשים שזה מה שנכון לעשות, ואני לא זוכר סביב זה איזושהי דרמה

זאב אלקין:  אנשים קשישים, בחלקם מוגבלי ניידות

יעקב אשר: הייתה על זה אי-הסכמה, ולכן זה היה בשעתו כהוראת שעה

זאב אלקין: בבחירות האחרונות לא הייתה סביב זה דרמה

זאב אלקין:  זה עבר כהוראת שעה

יעקב אשר: גם עכשיו זה בהוראת שעה בבחירות לכנסת

זאב אלקין: לכן, הבאנו את זה בקיץ

זאב אלקין:  לצערי, לא שכנענו אתכם מאז, כי משרד הפנים עשה קרעכצן שזה קשה לו, ואני חושב שזאת טעות שלא הלכתם אז איתנו

זאב אלקין:  קרה

חנוך דב מילביצקי: במקום שבו בעלי תשובה עומדים – אתה יודע

זאב אלקין: נכון, נכון

זאב אלקין:  קרה שינוי אחד גדול מאוד, ודיברתי על זה גם בישיבה הקודמת

זאב אלקין:  הייתה מלחמה ועדיין יש מלחמה

זאב אלקין:  לכן, הקשישים האלה פוחדים לצאת לקנות אוכל, פוחדים לקנות תרופות

זאב אלקין:  יש עכשיו התארגנויות של כל מיני גופים אזרחיים, שמביאים להם תרופות לתוך הבתים, נותנים להם יכולת לקנות אוכל לתוך הבתים

זאב אלקין:  הם ייצאו בשביל להצביע? הרי זאת הזיה

זאב אלקין:  הם בקושי מספיקים בקומה שלהם בבית כזה להגיע למקלט, אם יש משהו

זאב אלקין:  גם ככה זה קשה להם, בגלל קצב ההליכה והכול

זאב אלקין:  להוציא אותם עכשיו לרחוב, כשפתאום יש אזעקה? הם פוחדים

זאב אלקין:       לכן, ההסתייגות שהצענו כסיעת המחנה הממלכתי, ואני מודה גם לסיעת ישראל ביתנו וגם לחברי סיעת הליכוד פה בוועדה שתומכים בזה והצטרפו לזה עוד בדיון הקודם שהיה בחוק הזה השבוע, מאוד פשוטה – לקחת את ההסדר שהיה בכנסת בבחירות הארציות כהוראת שעה, ולהחיל אותו גם כאן

יוליה מלינובסקי: אחד לאחד

זאב אלקין: ההסדר שם דיבר על בתים שיש בהם למעלה מ-75 אנשים בעלי זכות הצבעה

זאב אלקין:  נכון שהבתים האלה היו, כפי שציינת, היוו סוג של קלפי נגישה עירונית על הדרך

יעקב אשר: זה גם מה שקורה בכנסת

זאב אלקין: כן, כן

זאב אלקין:  זה יתרון נוסף, כי זה מגדיל את כמות הקלפיות הנגישות

יעקב אשר: יש עוד שוני, כי יש אנשים שנמצאים במקבצי דיור, והכתובת שלהם לא במקום של מקבץ הדיור אלא במקום אחר

יעקב אשר:  איך אתה מתגבר על זה?     

זאב אלקין: זה נכון בכל מקרה

יעקב אשר: אם הם לא תושבים של אותה רשות, יש לך בעיה

יעקב אשר:  זאב, אני דן עם ריאן על זה במשך יומיים

יעקב אשר:  צריך למצוא פתרון, ובוא נשמע אם יש

יעקב אשר:  לבוא עם הצעת חוק, זה בסדר

יעקב אשר:  צריך לראות אם אפשר ליישם את החוק

יעקב אשר:  או שאתה רוצה לדחות את הבחירות בעוד חודש-חודשיים

יוליה מלינובסקי: על כל זה היו צריכים לחשוב לפני מספר חודשים

זאב אלקין: אל תאיים

יוליה מלינובסקי: ולא לזרוק את הנושא הזה ככה

יוליה מלינובסקי:  עוד בקיץ

יוליה מלינובסקי:  היה כל הזמן שבעולם

יוליה מלינובסקי:  לא רציתם? תקבלו את זה עכשיו

קריאות: - - -     

חנוך דב מילביצקי: לא רצו להיערך

חנוך דב מילביצקי:  צריך להיות אמיתיים, לא רצו להיערך

חנוך דב מילביצקי:  אלה בדיוק הדברים הללו, שבאה הפקידות ורוצה להחליט עבורנו מה יהיה פה ומה לא יהיה פה

חנוך דב מילביצקי:  נורא נורא פשוט

חנוך דב מילביצקי:  זה לא חדש, זה לא מהיום, ועוד לפני המלחמה, לא עכשיו, היה ברור שאנחנו הולכים לכיוון הזה

חנוך דב מילביצקי:  באה פקידות ואמרה: לא יהיה

חנוך דב מילביצקי:  זה בדיוק האירוע פה

חנוך דב מילביצקי:  כל אחד שמצביע, שיבין שעל זה הוא מצביע בסוף, על היכולת שלנו לחוקק

חנוך דב מילביצקי:  זה הכול, זה כל הסיפור שעובר כחוט השני בדברים האלה

חנוך דב מילביצקי:  זאת היכולת שלנו לחוקק

חנוך דב מילביצקי:  האם הפקידות תקבע לנו מה יהיה פה, או אנחנו נקבע מה יהיה פה

חנוך דב מילביצקי:  זה הכול

יעקב אשר: אתה טועה בהאשמה שלך את הפקידות, למרות שאני מאשים אותם לפעמים יותר ממך

יעקב אשר:  במקרה הזה, הם גיבשו את מה שעבר בזמנו

יעקב אשר:  הם מנסים ומזה תקופה לנסות ללכת לקראת העניין הזה בלי חקיקה

יעקב אשר:  אני מבקש ממך, בתור אדם אינטליגנטי – אני חושב שגם אני קצת כזה, ואלקין בוודאי כזאת, יוליה על אחת כמה וכמה כזאת

זאב אלקין: אדוני היושב-ראש, לסיום אני רוצה להגיד שחבל על הזמן

זאב אלקין:  יש פה רוב מוחלט של חברי הוועדה שרוצים את זה

זאב אלקין:  זה לא יעזור מפה לשם ומשם לפה

זאב אלקין:  בוא נאשר את זה ונגמור עניין

זאב אלקין:  חבל

יעקב אשר: זה לא פוליטיקה

גלעד קריב: חבר הכנסת אלקין, מה היחס של ההסתייגות המוצעת להסדר שקיים היום בחוק הרשויות המקומיות (בחירות) לגבי הצבעה בבתי אבות, שהם לא מקבצי דיור? ההצעה שלכם מדברת, כפי שהיא כתובה כרגע, על מעטפות כפולות ארציות? כרגע, אם מקבלים את ההסתייגות כפי שהיא כתובה, יש סתירה בין שני סעיפים בתוך אותו חוק

גלעד קריב:  הסעיף שמדבר על קלפיות לשוהים במוסדות – בבתי אבות, בבית דיור לגיל הזהב - - -     

חנוך דב מילביצקי: הפרשנות קובעת שאם יש סתירה, הולכים לפי המאוחר, לא?     

עמי ברקוביץ': הקלפיות כבר נקבעו בבתי האבות

גלעד קריב: אתם צריכים לקחת בחשבון, ולכן אני שואל

יוליה מלינובסקי: אתם תעשו שינוי

גלעד קריב: אני אסביר מה המצב היום

זאב אלקין: לא צריך שינוי

זאב אלקין:  זה יתווסף

יוליה מלינובסקי: הייתם צריכים להתכונן לזה מראש

יוליה מלינובסקי:  ידעתם, זה לא חדש

יעקב אשר: יוליה, עוד לא שמעת אותם ואת אומרת להם מה לעשות

יוליה מלינובסקי: לא רציתם, לא רציתם

יעקב אשר: אפשר לאפשר ליועץ המשפטי לדבר?      

מיכאל ביטון: היושב-ראש צודק, בואו נביא פתרון מוסכם

יעקב אשר: עוד לא שמענו את הצדדים

גלעד קריב: על פי המצב היום, הצבעה בבתי אבות ובבתי דיור מוגן, היא רק כאשר יש מעל 50 אנשים שהם תושבי אותה רשות מקומית באותו מקום, וההצבעה היא רק לאותה רשות מקומית

גלעד קריב:  כלומר, אין מעטפות כפולות ארציות בבתי אבות ברשויות המקומיות, אלא רק בתוך אותה רשות

יוליה מלינובסקי: אנחנו מוכנים שזה יהיה בתוך אותה רשות

ניסים ואטורי: אין בעיה

זאב אלקין: אם ייכנס לנוסח הראשי של החוק מה שאתה אומר, אנחנו נוותר על ההסתייגות שלנו

זאב אלקין:  הרי עוד אין נוסח

גלעד קריב: אני מדייק

גלעד קריב:  ההסתייגות שלכם בעצם מדברת - - -     

יעקב אשר: כל הזמן הסתייגות שלנו, לא שלנו

יעקב אשר:  אתה רוצה לשנות משהו, נכון?     

זאב אלקין: שלנו זה של כולם

זאב אלקין:  היא גם שלך

חנוך דב מילביצקי: אפשר להגיד עמדת הוועדה

יעקב אשר: זאת בדיוק הסיבה לכך שצריך לקיים את הדיון הזה עכשיו

יעקב אשר:  לראות מה חל, מה יכול לחול

יעקב אשר:  אתה עשית העתק-הדבק ויש גם אופציה אחרת

יעקב אשר:  אני מציע לדעת איך משרד הפנים יודע להתארגן ואיך הוא לא יודע להתארגן

יעקב אשר:  ואם אתכם זה לא מעניין, אותי זה כן מעניין, כי אני רוצה שהבחירות יקרו כמו שצריך

יעקב אשר:  תודה על הצגת ההסתייגות

יוליה מלינובסקי: אני יכולה להתייחס? זאת גם ההסתייגות שלי, ולא רק של אלקין, למרות ששנינו רוסים

ארז מלול: זה לא קשור

ארז מלול:  מה זה קשור?     

יעקב אשר: כן, בבקשה

זאב אלקין: אגב, זה לא סיפור של רוסים

זאב אלקין:  מי שביקר בבתי גיל הזהב של משרד השיכון, למשל, היו שם כולם

יעקב אשר: אני לא אמרתי דבר כזה

יוליה מלינובסקי: אני אמרתי

זאב אלקין: היו שם מכל העדות ומכל הקבוצות

יעקב אשר: מלביצקי גם מליטא, לא?     

זאב אלקין: זה סיפור של קשישים ולא סיפור של עדות

יוליה מלינובסקי: אדוני היושב-ראש, זה מופע הצביעות

יוליה מלינובסקי:  אני שומעת מה משרד הפנים רוצה, מה הוא מסוגל, מה הוא יכול, ולמה הוא התארגן

יוליה מלינובסקי:  הסיפור הזה מתגלגל כבר מזמן וזה לא חדש

יוליה מלינובסקי:  הייתה התנגדות גורפת

יוליה מלינובסקי:  לא הגדילו ראש, לא רצו לשמוע על זה

יוליה מלינובסקי:  אלא שקרה מה שקרה, ואל תשכחו שזה גם חורף

יוליה מלינובסקי:  בדרך כלל אין בחירות בחורף, ומזג האוויר מאוד מקשה על אנשים

יוליה מלינובסקי:  שוב נכנסנו לסיפור הזה, ומשרד הפנים, במקום לחפש פתרונות ולהגיע להסכמות מזמן, מראש, לתפור את האירוע הזה בלי רעש וטררם – התנגד

יוליה מלינובסקי:  כך הגענו לדקה התשעים והגשנו הסתייגות

יוליה מלינובסקי:  עשיתי העתק-הדבק מהכנסת, וזה הנוסח של הכנסת

יוליה מלינובסקי:  מה שאומר היועץ המשפטי, יש בזה היגיון, שזה יחול רק בתחומי הרשות

יוליה מלינובסקי:  תצטרכו להתארגן, תצטרכו לעשות את זה, כי זאת הדרישה הגורפת

מוראן חלבי: אני מנהל תחום ההצבעות המיוחדות במשרד הפנים

מוראן חלבי:  יש לי שאלה ליוליה, מה תעשי עם אלה שלא יוכלו להצביע, שהם לא תושבי הרשות במקבצי הדיור? אם תשימי שם קלפי, מה הם יעשו?     

יוליה מלינובסקי: אם בן אדם לא תושב הרשות על פי הרישום בתעודת הזהות, אין לי מה לעשות עם זה, והוא לא יצביע

מיכאל ביטון: אם היא תוגדר כנגישה הוא יוכל להצביע בה, למרות שהוא לא ברשות שלו

מוראן חלבי: הוא לא יוכל להצביע, כי היא לא קלפי על אזורית

זאב אלקין: מה הוא יעשה היום בקלפי רגילה?      

יוליה מלינובסקי: בן אדם שגר בהוסטל או בבית אבות בחולון, למשל, והוא רשום בבת ים, לא ייסע לשם

יוליה מלינובסקי:  אנחנו מסכימים שמעטפות כפולות וקלפי נגישה יחולו לתושבי הרשות, כי בסוף המעטפות באות לספירה בתוך הרשות

יוליה מלינובסקי:  זאת נקודה שאני יכולה להסכים לה

יוליה מלינובסקי:  אמרת לי 50, וראיתי שבכנסת היו 75 אנשים

גלעד קריב: אמרתי שההסדר שונה

גלעד קריב:  ברשויות מקומיות מדובר על 50

גלעד קריב:  בכנסת מדובר על 75 אנשים בסך הכול, שנמצאים במוסד, שהם תושבי הרשות המקומית

יוליה מלינובסקי: בהסתייגות שלי התייחסתי למספר 50 או 75

גלעד קריב: אבל דיברת על דיירים בכלל במוסד, ולא דיירים שהם תושבי הרשות

יוליה מלינובסקי: אז גם פה צריך להתייחס לזה

יוליה מלינובסקי:  אם הבעיה היא ההצבעה בקלפי נגישה, שלא תהיה כמו בארצי ואחר כך לא תצטרכו למיין את המעטפות, אנחנו יכולים להבין את הדרישה שזה יהיה לתושבי אותה רשות

מוראן חלבי: ואת צריכה לעמוד בשני תנאים: 50 אנשים, ושהמחזיק במקרקעין גם יסכים

יוליה מלינובסקי: אנחנו מדברים על משרד השיכון ומשרד הקליטה

זאב אלקין: במשרד השיכון לא תהיה בעיה כזאת, כי אלה חברות בהסכם עם משרד השיכון

זאב אלקין:  במשרד הקליטה יכול להיות שיהיו בתים בודדים, שהמחזיק במקרקעין לא יסכים

זאב אלקין:  אין בררה, גם בבחירות לכנסת עושים מה שאפשר

יוליה מלינובסקי: יש לך רשימה של המקבצים ושל המקומות בבחירות הארציות

יוליה מלינובסקי:  זה כבר מוכן

יעקב אשר: אולי נוכל לשמוע את המפקח על הבחירות בעניין? נשמע מה הוא עשה גם אתמול ושלשום, מה הוא עושה גם עכשיו, ובואו נראה לאן אפשר להגיע

יעקב אשר:  אולי קודם ניתן למשרד הפנים ולמשרד המשפטים

רון אלמוג: אני מהלשכה המשפטית, משרד הפנים

רון אלמוג:  אני אגיד קודם כול כהערה כללית משפטית

רון אלמוג:  אנחנו נמצאים פחות משלושה שבועות לפני הבחירות, ואנחנו לא חושבים שזה נכון לפי העקרונות המשפטיים, שנקבעו גם בפסיקה, לשנות הסדרים שנוגעים להסדרי הצבעה, בתקופה כל-כך קרובה לבחירות

רון אלמוג:  הבאנו כאן הצעת חוק ממשלתית מאוד מצומצמת, שנוגעת באמת לחיילים ונובעת ממצב המלחמה ומהגידול במספר החיילים שמשרתים במילואים

רון אלמוג:  אנחנו לא חושבים שנכון לפרוץ את העיקרון הזה ולתקן כל-כך קרוב לבחירות, הסדרים שנוגעים להסדרי ההצבעה

חנוך דב מילביצקי: הפתעה, הפתעה מטורפת

זאב אלקין: אגב, למה תיקון לחיילים לא מפריע לכם ברגע האחרון, ואנחנו יזמנו אותו?      

רון אלמוג: הוא נוגע מנסיבות אובייקטיביות של גידול במספר חיילי המילואים בעקבות המלחמה שנוצרה

זאב אלקין: ופה זה נובע מנסיבות אובייקטיביות של גידול מספר הקשישים, שבזמן מלחמה לא יכולים לצאת מהבית

זאב אלקין:  בדיוק אותו הדבר

חנוך דב מילביצקי: זה בדיוק העניין

חנוך דב מילביצקי:  יושב שם איזה יועץ משפטי שחושב שזה אפשר וזה אי-אפשר

חנוך דב מילביצקי:  זה כל האירוע

יוליה מלינובסקי: מה תעשה באשקלון?     

חנוך דב מילביצקי: יושב יועץ משפטי שמחליט מה אפשר ומה אי-אפשר, על פי עולם הערכים המאוד סובייקטיבי שלו, אפרופו זה שהתנגדתם לכל הסיפור של הסבירות

יוליה מלינובסקי: רקטה אחת ביום הבחירות על אשקלון, ונגמר העסק

יעקב אשר: תודה רבה

יעקב אשר:  תנו לו לסיים, בבקשה

רון אלמוג: אני חושב שההערה הזאת נכונה גם לגבי הציבור כולו

רון אלמוג:  אין משהו מיוחד באנשים ששוהים במקבצי דיור, שהם מפחדים יותר או פחות מאנשים אחרים

יוליה מלינובסקי: אתה באמת אמיתי? אתה אמיתי עכשיו, עם מה שאתה אומר?     

חנוך דב מילביצקי: אתה אומר את זה על בסיס מה? על בסיס ההיכרות העמוקה שלך עם מקבצי דיור? בכמה מקבצי דיור היית? סליחה, אדוני, בכמה מקבצי דיור היית?      

ניסים ואטורי: רגע, אתה יועץ משפטי ואתה לא אחראי על פרוצדורות

חנוך דב מילביצקי: אתה אומר על אנשים במקבצי דיור שאין בהם משהו מיוחד, והם לא מפחדים יותר או פחות

חנוך דב מילביצקי:  אנא פרט לנו, בכמה מקבצי דיור היית, איפה, עם כמה שוחחת, ועל בסיס מה אתה אומר את האמירה הזאת

רון אלמוג: אני מכיר אנשים שלא גרים במקבצי דיור, והם גם מפחדים

חנוך דב מילביצקי: ובמקבצי דיור היית? היית במקבצי דיור או לא?     

אליהו דלל: זה לא רק עניין של פחד

אליהו דלל:  זאת פשוט התעללות להוציא את האנשים האלה מאותם בתים

חנוך דב מילביצקי: יועצים משפטיים צריכים להגיד דבר אחד – חוקי או לא חוקי

חנוך דב מילביצקי:  את עולם הערכים שלכם אל תכפו עלינו

חנוך דב מילביצקי:  עמדותיכם הסובייקטיביות לא מעניינות אותנו

חנוך דב מילביצקי:  חוקי, לא חוקי – זה מה שצריך לשמוע

ניסים ואטורי: אדוני היושב-ראש, ביקשת הערכה משפטית

ניסים ואטורי:  הם לא קובעים את המדיניות

ניסים ואטורי:  מדיניות אנחנו קובעים

חנוך דב מילביצקי: מה הוא חושב שסביר וראוי לא מעניין אותי כמחוקק

חנוך דב מילביצקי:  זה בדיוק העניין

יעקב אשר: הוא אמר שזה צריך לעניין אותך? הוא אמר את דעתו, זה הכול

יעקב אשר:  לסיים, בבקשה

רון אלמוג: אני אציג את ההסדר הקיים בחוק כדי להסביר את ההבדלים

רון אלמוג:  לגוף העניין, הקלפיות בבתי אבות ברשויות המקומיות הן קלפיות רגילות, שהן גם נגישות והן גם בבית אבות, ומשמשות את השוהים במוסד

רון אלמוג:  כלומר, הן משמשות גם את תושבי השכונה מסביב, יש להן פנקס בוחרים רגיל כמו כל קלפי בבית ספר

רון אלמוג:  יש להן פנקס בוחרים של תושבי השכונה

יעקב אשר: אגב, זה קיים בבחירות האלה

רון אלמוג: כן, כן

רון אלמוג:  אני מדבר על המצב של בתי האבות היום

רון אלמוג:  אני מציג את המצב הקיים

רון אלמוג:  בדרך כלל אלה קלפיות נגישות למוגבלים בניידות, וגם קלפיות מיוחדות

יעקב אשר: חנוך, אתה מעודכן - - - בתי אבות זה בסדר? אתה כן מעודכן?     

יוליה מלינובסקי: אבל לא אצל כולם

יוליה מלינובסקי:  של משרד השיכון והקליטה – לא

יעקב אשר: רוב בתי האבות הם פרטיים

רון אלמוג: בנוסף, הן קלפיות רגילות עם רשימת בוחרים, שמשמים את השכונה

רון אלמוג:  בנוסף, הן נגישות למוגבלים בניידות, ובנוסף, משמשות את השוהים בבית האבות, גם אם הם לא רשומים באותה שכונה

רון אלמוג:  זאת קלפי אחת, שמשמשת בשלושה כובעים

רון אלמוג:       ההסדר בבחירת לכנסת הוא הסדר שונה, והוא מדבר על קלפי מיוחדת, שמשרתת רק את אותו מוסד

רון אלמוג:  לכן, ההסדרים שונים, וכשממזגים שני הסדרים לתוך מצב קיים, צריך לראות מה המשמעות

זאב אלקין: תגידו מה עדיף לכם

זאב אלקין:  אנחנו מוכנים ככה או ככה

רון אלמוג: לפי המצב ברשויות המקומיות, הקלפי של בית אבות היא קלפי רגילה

רון אלמוג:  היא משויכת לאזור קלפי

רון אלמוג:  אזורי הקלפי כבר נקבעו, הקלפיות כבר נקבעו

יוליה מלינובסקי: תעשו תוספת

רון אלמוג: תוספת פירושה לקחת את ההסדר השונה בכנסת, ולהוסיף קלפיות שהן מיוחדות רק לאותם בתי אבות

רון אלמוג:  לכן, בהכרח, אם נוסיף עכשיו הסדר, יהיו לנו שני הסדרים שונים

רון אלמוג:  אי-אפשר בנקודת זמן כזאת לעשות אותו הסדר, בגלל שהקלפיות כבר נקבעו, ובבתי אבות יש כבר קלפיות

רון אלמוג:  לכן, זה בהכרח יהיה צריך להיות הסדר נפרד, וזה מעלה גם את השאלה של השוויון

רון אלמוג:  הסדר אחד בין בתי אבות מסוג אחד, לבתי אבות מסוג אחר

רון אלמוג:  בחלק יהיה ההסדר הקיים של קלפי רגילה, שכונתית, שנכנסים אנשים מבחוץ לבית האבות

רון אלמוג:  בהסדר החדש בכנסת, קלפי היא פרטית לאותו בית אבות, ומשמשת רק את בית האבות עצמו

רון אלמוג:  מהניסיון שלנו, זאת נקודה קריטית, כי הרבה מאוד מבתי האבות בהסדר הקיים, מרצונם ויתרו על האפשרות להציב קלפי בבית האבות, בגלל שהם לא רצו כניסה מבחוץ

רון אלמוג:  הם לא רצו קלפי שתשמש את השכונה

זאב אלקין: למעשה ההסדר הזה עדיף מבחינת התושבים בבית האבות ומי שמנהל את בית האבות, שלא אוהבים כשנכנסים אנשים מבחוץ

זאב אלקין:  ההסדר של קלפי רק לתושבי בית האבות, נשמע עדיף, לפי מה שאתה מתאר

זאב אלקין:  אם יש בתי אבות אחרים שוויתרו, זה אומר שההסדר שקבעתם לא היה מוצלח

רון אלמוג: זה אומר עכשיו בדיעבד, לשנות את הקלפיות שכבר נקבעו, ומשמשות גם את אזרחי השכונה

יוליה מלינובסקי: או לעשות קלפיות מיוחדות בתוך בתי האבות שוויתרו

יוליה מלינובסקי:  מה שאלקין אמר זה הכי נכון – אנשים ויתרו, כי לא רצו להכניס אוכלוסיות שונות בתוך בתי האבות

יוליה מלינובסקי:  ואתם עדיין מתעקשים על זה, אז ההסדר הזה לא טוב

יוליה מלינובסקי:  זאת אומרת שלאותם מוסדות עדיפה קלפי נפרדת

יעקב אשר: מה שביקשתם לא רלוונטי כרגע

זאב אלקין: לא השבתם לנו

יעקב אשר: זה לא רלוונטי

רון אלמוג: לכן אני אומר ששני ההסדרים שונים במהות שלהם ובנקודת הזמן הזאת, כשהקלפיות כבר נקבעו, יש קושי לשנות את ההסדר

רון אלמוג:  הוא בהכרח לא יוכל להיות הסדר שונה, ואני אומר שוב את העמדה העקרונית, שבגלל שמדובר בשינוי הסדרים של הצבעה, אני חושב שזה נכון לפי העקרונות המשפטיים שנקבעו בפסיקה, לקבוע את התיקונים האלה בסמוך כל-כך לבחירות

יעקב אשר: תודה

יעקב אשר:  אחרי ששמענו את זה, משרד המשפטים אתה רוצה לומר משהו? תכף אני אגיד לכם למה אני מכוון

עמי ברקוביץ': בקצרה, ובהתייחס להיבט המשפטי בלבד, בהמשך למה שאמר רון אלמוג ממשרד הפנים, אנחנו חושבים שבהיבט של העיקרון המשפטי, שרק לאחרונה נדון בצורה מאוד מפורטת בבג"ץ טבריה, בעקבות חקיקת התיקון בהקשר של יושב-ראש מועצה ממונה, אנחנו לא רואים איך בנקודת הזמן הזאת, ובלי להתייחס לתוכן, שבועיים לפני הבחירות, לשנות שינוי של הסדרי הצבעה - - -     

יוליה מלינובסקי: אתה יודע מה ההבדל?      

יעקב אשר: יוליה, אני מבקש לתת להם לדבר

יעקב אשר:  יוליה, אני קורא אותך לסדר

יוליה מלינובסקי: פה מדובר על הציבור הרחב

עמי ברקוביץ': לא אמרתי את זה

עמי ברקוביץ':  שינוי כללי המשחק, שינוי הסדרי הצבעה תוך פחות משלושה שבועות - - -     

יוליה מלינובסקי: זה משרת מישהו ספציפי? זה משרת מישהו עם שם? עם מספר תעודת זהות? זה נותן לו טובת הנאה או עדיפות למישהו קונקרטי?      

יעקב אשר: יוליה, אני לא רוצה לקרוא אותך לסדר

קריאות: - - -     

יעקב אשר: זאב אלקין, אין לך רשות דיבור, אין לך רשות דיבור

יעקב אשר:  אני קורא אותך פעם ראשונה

זאב אלקין: - - -     

יעקב אשר: זאב אלקין, פעם שנייה

יעקב אשר:  אתה לא יכול אפילו לא להסתכל עליי

יעקב אשר:  אתה לא יושב-ראש הקואליציה

יעקב אשר:  אתה תיתן לדיון הזה להתנהל, עם כל הכבוד

יעקב אשר:  אני מבקש לתת להם לדבר, אחר כך נשמע את הכול ונראה איך פותרים את הבעיה, שגם אני רוצה לפתור

יעקב אשר:  אבל לא בדרך שלך הזאת

יעקב אשר:  לא ככה, שאתם סותמים להם את הפה

זאב אלקין: כשאומרים מידע לא נכון, מותר לי להגיב

יעקב אשר: לא, אין לך רשות דיבור

יעקב אשר:  אין לך רשות דיבור

עמי ברקוביץ': איזה מידע לא נכון אמרתי?     

זאב אלקין: כמה זמן אפשר - - -     

יעקב אשר: סליחה, עמי, אתה מדבר איתו? תקבעו לכוס קפה

יעקב אשר:  תסיים את מה שאתה רוצה לומר

עמי ברקוביץ': אני אומר שבנקודת הזמן הזאת, היום, יום רביעי, הבחירות ביום שלישי בעוד שלושה שבועות

חנוך דב מילביצקי: ידעתם את זה בשבוע שעבר, ידעתם את זה בשבוע שעבר

יוליה מלינובסקי: זה לא חדש לכם

עמי ברקוביץ': גם בשבוע שעבר אני לא חושב - - -     

חנוך דב מילביצקי: מה שאתה חושב זה מעניין אולי מישהו

יעקב אשר: חנוך, תקשיב לי, גם אם נכון שהוא ידע בשבוע שעבר, אני מנסה לשמוע אותו

יעקב אשר:  עם כל הכבוד, אל תתלהמו ואל תשתגעו

חנוך דב מילביצקי: אני אגיד לך מה מכעיס אותי, יעקב

יעקב אשר: לא, לא

יעקב אשר:  זה לא מעניין עכשיו את כל עם ישראל, עם כל הכבוד

יעקב אשר:  תכבדו קצת גם אותי

חנוך דב מילביצקי: אתה יודע שאני מכבד אותך

יעקב אשר: אז תקשיב לי עד הסוף

יעקב אשר:  משרד המשפטים אומר את הדעה שלו, והוא גם לא זה שצריך להיערך למשהו אחר

יעקב אשר:  הוא לא קשור לזה

יעקב אשר:  אני מבקש לתת לו לסיים את דבריו

יעקב אשר:  תנו דקה אחת אמון במה שאני עושה

יעקב אשר:  הוא יסיים את דבריו, נציגת משרד האוצר ביקשה משהו להגיד, ואז נשמע מריאן מה האפשרויות העומדות לרשותנו, אם זה במהלך של אי-חקיקה, אם במהלך של חקיקה – מה הוא עשה, איזה פתרונות הוא יכול למצוא, ואחר כך תדבר

יעקב אשר:  דקה, סבלנות

יעקב אשר:  תודה

חנוך דב מילביצקי: אבל זאת התייחסות ספציפית לדבר הזה

יעקב אשר: לא למה שהוא אמר

יעקב אשר:  תרשום לך, ותדבר אחר כך

יעקב אשר:  עמי, אתה סיימת?     

עמי ברקוביץ': עוד שני משפטים

עמי ברקוביץ':  הדגש הוא על נקודת הזמן אל מול העיקרון של שינוי כללי המשחק במהלך המשחק

עמי ברקוביץ':  יותר נכון, קרוב מאוד לשריקת הסיום של המשחק

עמי ברקוביץ':  בהיבט הזה, וכאשר מדובר ביוזמה שלא נבחנת לעומק, אין נתונים עובדתיים, אין נתונים מקצועיים, אנחנו חושבים שזה מסוג ההצעות שהן בעייתיות ביותר בנקודת הזמן הזאת

יעקב אשר: תודה רבה

יעקב אשר:  משרד האוצר, בבקשה, טל

טל ישראלי: מכיוון שלתוספת קלפיות יש עלות  תקציבית, ואני לא יודעת להגיד בשלב הזה את היקף הקלפיות שצריך לפתוח, אני לא יודעת אם יש לזה מקור תקציבי, ולכן אנחנו בשלב הזה מתנגדים

יעקב אשר: גם אם נמצא דרך, אלה לא היקפים - - -     

חנוך דב מילביצקי: אנחנו מתנגדים לתקציב שהגשתם

יעקב אשר: בסדר, אמרת את הדברים לפרוטוקול

יעקב אשר:  אחרי שנשמע את ריאן, תשאלו את כל השאלות על הכול

יעקב אשר:  ריאן, אני מבקש לדעת ממך, כמפקח על הבחירות, מה אפשר לעשות כדי לתת פתרון לבעיה שנוצרה כאן, מה ההשלכות, ואם תתקבל ההסתייגות כמו שהיא תתקבל, האם אתם יודעים לעמוד בה

יעקב אשר:  אני מאוד מבקש, חנוך, שתקשיבו למי שאמור לנהל את הבחירות

יעקב אשר:  עכשיו נשמע את כל הדברים לכאן או לכאן

ריאן גאנם: אני אתחיל עם כמה עובדות, בהמשך למה שציינו פה

ריאן גאנם:  יש הבדל בין ההסדר המוצע למה שקיים כיום

ריאן גאנם:  אנחנו מציבים היום קלפיות בכל בתי האבות שהחוק מאפשר לנו להציב, ובתנאי שאנחנו מאפשרים גם קלפי נוספת, נגישה, קלפי אזורית של אותה שכונה

ריאן גאנם:  בגלל זה ההסדר קצת שונה מהכנסת, ומדברים פה על מעל 50 שוהים באותו בית אבות

ריאן גאנם:  בנוסף, יש עוד קלפי שבין 700 ל-800 אנשים יכולים להצביע בה, בנוסף על הקלפי הנגישה

ריאן גאנם:  זה הסדר אחד

ריאן גאנם:  ההסדר הזה לא יכול לחול בהסדר החדש שמוצע, מאחר וכבר סיימנו את הנושא של מיקום הקלפיות, כל ההודעות לבוחר, וכל הקיטים וכל המארזים מוכנים

ריאן גאנם:  אין לנו ציוד נוסף כרגע לעשות את זה

ריאן גאנם:  זה מבחינת ההסדר הקיים

ריאן גאנם:       אנחנו בודקים משבוע שעבר את הנושא כדי למצוא פתרונות

ריאן גאנם:  אני חייב להגיד שעד לרגע זה אין לי מתווה שאני יכול לקדם, ואני יודע שאנחנו יכולים לעמוד בו מבחינה תפעולית, מכמה סיבות

ריאן גאנם:  אני עדיין לא יודע את זה, ואני מקווה שבשעה הקרובה התמונה תהיה בהירה, ואולי נוכל להגיע לאיזשהו מתווה, שאנחנו יכולים לעבוד בו תפעולית

ריאן גאנם:       בהיערכות שלנו גם בתיקון החקיקה הקודם, יש לנו ספק שאת כל הציוד הזמין בהתאם לתוכנית העבודה שעשינו, ולקחנו בה גם מקרים של חירום, של מלחמה, ולצערי הם התממשו

ריאן גאנם:  רוב הציוד שאנחנו מזמינים מגיע מחו"ל

ריאן גאנם:  הוא לא מיוצר כאן

חנוך דב מילביצקי: זאת  תקלה כשלעצמה

ריאן גאנם: לצערי, אין לי איך לפתור את הנושא הזה

ריאן גאנם:  בעקבות פרוץ המלחמה, בגלל גיוס המילואים הגדול, תהיה כמות גדולה יותר של מילואים

ריאן גאנם:  כבר אז נערכנו ברזרבות להשתמש בכל הציוד הזה לטובת החיילים, מבחינת כמויות, כי הם כמעט שילשו את הכמויות שלהם, וזה פגע ברזרבות

ריאן גאנם:  אתמול קיימנו ישיבה נוספת עם הספק הלוגיסטי בשביל להבין מה ההשלכות של כל החלטה שנקבל על סבב ב', כי הרי אני משתמש גם בחלק מהציוד והרזרבות לסבב ב'

ריאן גאנם:  כרגע יש לנו פגיעה, אנחנו לא יודעים מהי, כי אנחנו לא יודעים עדיין את הכמות הסופית שצריך

ריאן גאנם:       דבר נוסף, דובר על בתי אבות

ריאן גאנם:  פנינו לכל בעלי בתי האבות וקיבלנו אישור הסכמה להציב קלפי נוספת

ריאן גאנם:  אחד הסיכונים שיכול לנבוע מזה, אחרי הבדיקות שעשינו, הוא שבמידה ויהיה הסדר כזה לבתי האבות האלה, יכול להיות שבתי אבות שנתנו את ההסכמה שלהם, יחזרו בהם מההסכמה שלהם, ואז יש לנו אירוע הרבה יותר גדול, ואין לנו שום דרך להתמודד איתו כי אין לי מיקומי קלפיות חדשים להעתיק את האנשים האלה אליהם, ובטח לא להוציא הודעות לבוחר ולעשות פנקסים חדשים

ריאן גאנם:  זה אירוע נוסף

ריאן גאנם:       זה משאיר אותי עם הסדר אחד שיכול לעבוד, וזה הקלפיות הנוספות

ריאן גאנם:  כלומר, לעשות קלפי נוספת, אבל זה יכול לפגוע לנו בבתי האבות שנתנו כתב הסכמה, ויחזרו בהם – זה יכול להיות

ריאן גאנם:  זה אירוע שיכול להתממש – וגם בתי אבות שלא הסכימו, ועכשיו רוצים להסכים

ריאן גאנם:  האירוע לא מסתכם רק בקלפיות האלה, ואנחנו מדברים על כמויות שאנחנו עדיין לא יודעים לאמוד אותן

ריאן גאנם:  כשזה מגיע למאות, כנראה יהיה לנו קושי תפעולי אמיתי לעשות את זה

יעקב אשר: ברגע שאנחנו מאפשרים לכם, תמצאו פתרונות

יעקב אשר:  זה לא יהיה מושלם כמו הצעת החוק המלאה, ולזה אני חותר כל הזמן

אליהו דלל: אפשר לדעת איזה ציוד מגיע מחו"ל?     

יעקב אשר: רגע, הוא לא סיים

ריאן גאנם: יש הבדל בינינו לבין הכנסת

ריאן גאנם:  אצלנו, חלק מהציוד אנחנו מזמינים, וחלק מהציוד, הרשות עצמה מזמינה אותו

אליהו דלל: מה למשל?     

ריאן גאנם: כל החומר הרגיש שבא עם שקיות ביטחון ומעטפות, זה משהו שאנחנו מספקים

אליהו דלל: מה מגיע מחו"ל?      

ריאן גאנם: כל המארזים, כל שקיות הביטחון, כל המנעולים

ריאן גאנם:  יש הרבה ציוד

חנוך דב מילביצקי: אפשר את זה לעשות בארץ, אם אתה מחליט

ריאן גאנם: אין לנו אפשרות לעשות את זה כרגע

ריאן גאנם:  אין אפשרות לספק את הכמויות האלה

חנוך דב מילביצקי: אתה רוצה שאני אתן לך את בית הדפוס שיעשה לך את זה? באמת

ריאן גאנם: זה לא בית דפוס

ריאן גאנם:  להדפיס מנעול עם מספר סידורי לפי גודל שקבוע בחוק - - -     

חנוך דב מילביצקי: יש רשויות שאין בהן בחירות עכשיו

אליהו דלל: יש עוד רשויות, שלא בטוח שבכולן יהיו בחירות נוספות

אליהו דלל:  ואז יש לכם רזרבה שנשארת והולכת לפח

ריאן גאנם: חבר'ה, אנחנו לא יודעים עדיין

חנוך דב מילביצקי: להגיד שמדינת ישראל לא יודעת להעמיד מאות קלפיות נוספות – סליחה

יעקב אשר: אבל אין לו בעיה לעשות את זה

יעקב אשר:  אם הוא יכול, אין לו בעיה

יעקב אשר:  הוא לא מתנגד לזה

ניסים ואטורי: הוא אומר שהם עדיין לא יודעים איפה אין בחירות, אבל את זה חייבים לדעת עכשיו

חנוך דב מילביצקי: יכול להיות שזאת אחת הסיבות למה אין הודעות

חנוך דב מילביצקי:  אתה יודע משהו, זאב? יכול להיות

ריאן גאנם: הנושא הקריטי מבחינתנו כרגע כדי לקבל החלטה, הוא להבין מה סדר הגודל שאנחנו צופים לו, ואיך אנחנו נערכים אליו

ריאן גאנם:  אם יהיו לי שלושה בתי אבות שיבטלו את הקלפיות בהם, אנחנו מדברים על סדרי גודל שאנחנו לא יודעים לטפל בהם

ריאן גאנם:  אני לא יודע להעתיק קלפי ממקום למקום, ואת כל הבוחרים למקום אחר, שאין אותו

ריאן גאנם:  הוא לא קיים

ריאן גאנם:  יש לנו בעיה עם מבני ציבור, כי אין מספיק מבני ציבור לשים בהם קלפיות

ריאן גאנם:  זאת המציאות שיש היום, ולכן, האופציה היחידה שנשארת לנו היא להוסיף את הקלפיות, כמו שהצעתם

חנוך דב מילביצקי: למה שיבטלו?     

ריאן גאנם: כי הקלפיות הנוספות שאנחנו שמים, אין בהן קלפי אזורית, ואז זה משמש רק את אותם דיירים באותו בית אבות

חנוך דב מילביצקי: למה שמישהו הסכים יחליט לבטל?     

ריאן גאנם: כי אם הוא יודע שהוא יכול לעשות את זה בלי דיירים, הוא יעדיף לא להכניס את הדיירים

ריאן גאנם:  יש כאלה שמראש סירבו לשים קלפי נוספת בגלל הסיפור הזה

יוליה מלינובסקי: זאת בדיוק הטעות שלכם - - -     

יעקב אשר: הייתה טעות, לא הייתה טעות

יעקב אשר:  בואו נדבר על מה שקורה כרגע

ריאן גאנם: ההסדר של 75 שוהים לא יהיה רלוונטי

ריאן גאנם:  אם רוצים, צריך לחשוב מהו המספר הנכון לאור זה שאנחנו מבינים שחלק מהדיירים בבתי האבות לא באותו יישוב

ריאן גאנם:  אם אני מגיע ל-75, יכול להיות שאנחנו מדברים על 30 אנשים

יוליה מלינובסקי: לא, 50

ריאן גאנם: מדובר על 50 בבית אבות בגלל שיש קלפי נוספת, והיא גם קלפי נגישה

ריאן גאנם:  פה זה לא יהיה

ריאן גאנם:  פה תהיה קלפי רק לדיירים

יוליה מלינובסקי: אנחנו מדברים רק על דיור מוגן, שיש בו 50 דיירים?     

ריאן גאנם: לא

ריאן גאנם:  50 בבית אבות, כי יש קלפי נוספת

ריאן גאנם:  הקלפי לא משמשת רק את 50 הדיירים, אלא היא גם קלפי נוספת לתושבים מהשכונה

יעקב אשר: כל קלפי כזאת באה עם קלפי שכונתית

יוליה מלינובסקי: אני מדברת רק על בתי אבות; אני לא מדברת על השכונה

ריאן גאנם: יש כמה נתונים שחסרים לנו

ריאן גאנם:  קודם כול, לדעת מה מספר השוהים באותו יישוב, שהם תושבים, בשביל לדעת מה סדר הגודל, למה אנחנו יכולים לתת מענה ולמה לא

ריאן גאנם:  דבר נוסף שצריך להתייחס אליו הוא הקרבה של אותו בית אבות לקלפי נגישה באזור שלו

יוליה מלינובסקי: זה לא רלוונטי

ריאן גאנם: אם יש בניין סמוך שהוא גם בית אבות – מצאנו קרבה כזאת – בית האבות הקרוב הוא במרחק של לעבור בניין

ריאן גאנם:  זה כמו לרדת מהקומה השלישית ללובי

ריאן גאנם:  זה גם משהו שצריך להבין, בהתאם לסדר גודל השוהים באותו מוסד

ריאן גאנם:       עדיין לא קיבלנו את כל הנתונים, ואנחנו מנסים למצוא פתרון שאנחנו יכולים להסתדר איתו

ריאן גאנם:  מצד שני, לא יהיה לנו סיכון והוא לא יעשה לנו נזק בנושאים אחרים

יעקב אשר: גם בלי החקיקה? 

ריאן גאנם: לא

ריאן גאנם:  בכל מקרה זה חייב חקיקה

נאור שירי: יעקב, יש לי הצעת פשרה – תעשה את זה מהבחירות הבאות

נאור שירי:  הם לא יכולים לעשות

חנוך דב מילביצקי: אין דבר כזה לא יכולים

חנוך דב מילביצקי:  אין דבר כזה

חנוך דב מילביצקי:  לא מקובל עליי בכלל, בכלל

חנוך דב מילביצקי:  אין דבר כזה לא יכולים

חנוך דב מילביצקי:  אין דבר כזה

חנוך דב מילביצקי:  אין דבר כזה

חנוך דב מילביצקי:  סליחה, אין דבר כזה

נאור שירי: הוא אומר לך שהוא לא יכול

חנוך דב מילביצקי: אז אין דבר כזה

חנוך דב מילביצקי:  אין דבר כזה לא יכולים

נאור שירי: אתה יכול לרוץ היום מרתון?     

חנוך דב מילביצקי: אם אני אתאמן – כן

חנוך דב מילביצקי:  זה לא אותו דבר

חנוך דב מילביצקי:  נאור, הם לא רוצים

חנוך דב מילביצקי:  יש הנחיה מלמעלה

חנוך דב מילביצקי:  לא רוצים

חנוך דב מילביצקי:  זה כל האירוע, ואני אגיד לך למה, לא למיקרופון

חנוך דב מילביצקי:  לא רוצים

זאב אלקין: יש לי כמה שאלות וכמה הערות על מה שנאמר פה

זאב אלקין:  קודם כול, לגבי הציוד

זאב אלקין:  הרי המדינה הייתה ערוכה – ככה אני חושב – לקיים בחירות גם בסוף ינואר

זאב אלקין:  הרי זה היה המועד החוקי, עד שאישרנו פה אחרת, חודש לפני הבחירות

זאב אלקין:  זה סימן שכנראה היו ערוכים גם בינואר עם כל הציוד שצריך

זאב אלקין:  מספר לוחמי המילואים בסוף ינואר, אם לא היינו מאשרים פה את הדחייה לסוף פברואר, היה גדול ברמות

זאב אלקין:  זה בכלל לא מתקרב למספר האנשים שאנחנו מדברים עליהם כאן, וכמות הקלפיות

זאב אלקין:  זאת אומרת, אם הוועדה הזאת לא הייתה מאשרת את בקשת שר הפנים – אגב, גם הוא שינה את דעתו ברגע האחרון בסוף דצמבר, כי בהתחלה הוא לא חשב לדחות – כל המערכת מבחינת הציוד ומבחינת הכול הייתה ערוכה לקיים בחירות בסוף ינואר, עם כמות הרבה יותר גדולה של קלפיות עבור החיילים

זאב אלקין:  גם אז היה ברור שיצטרכו לחוקק את ההסדר, ודיברתם על זה

יעקב אשר: עזוב את זה

זאב אלקין: לא, לא עזוב

זאב אלקין:  אני לא מצליח להבין מעשית איך בסוף ינואר היה ציוד

יעקב אשר: איך חסרים לו הדברים?     

ריאן גאנם: דרך אגב, כמות הקלפיות מינואר לפברואר בצה"ל לא השתנתה

ריאן גאנם:  אנחנו רק מגדילים אותה, כנראה, כי אנחנו פותחים שמונה ימים לפני זה, והכמות רק גדלה

זאב אלקין: אבל ידעתם שתפתחו שמונה ימים לפני זה

ריאן גאנם: לא, לא

ריאן גאנם:  ממש לא

זאב אלקין: לא נכון

יעקב אשר: אתה הבאת את ההצעה שלך רק אחר כך

זאב אלקין: בדיון שהיה פה אמרו אנשי משרד הפנים שכדי לאפשר את הצבעת החיילים אנחנו נצטרך לשנות חוק

יעקב אשר: בעקבות הדיבור הזה הגשת את הצעת החוק שלך?     

זאב אלקין: בוודאי

יעקב אשר: חשבתי שזאת הייתה הצעה שלך

נאור שירי: כמו שאתה הצעת בעקבות דיון אחר

זאב אלקין: הקשבתי להם מה הבעיה, ראיתי שהם לא מזדרזים לתקן אותה, אז הגשנו הצעת חוק פרטית

זאב אלקין:       קודם כול, אני לא מקבל את טענת הציוד, כי מדינת ישראל הייתה ערוכה לקיים הצבעות עם תוספת קלפיות ברגע האחרון, כתוצאה מחקיקה ייעודית, הרבה יותר גדולה ממה שיצטרכו כרגע

זאב אלקין:  נקודה שנייה לגבי זמן ההיערכות, ואת זה אני מעיר גם למשרד המשפטים

זאב אלקין:  אני זוכר, אדוני היושב-ראש, חבריי חברי הכנסת, שבזמן משבר הקורונה, כשהשתנו ההנחיות לציבור ממש תוך כדי מערכת הבחירות, סמוך ליום הבחירות, מדינת ישראל שינתה את הכללים בלית בררה, כדי להגן על האנשים מבחינה רפואית, והוסיפה קלפיות בכמויות שבכלל לא משתוות למה שאנחנו מדברים כאן

זאב אלקין:  פרסו את זה למנות הרבה יותר קטנות של אנשים, והוסיפו גם קלפיות ייחודיות לחולי קורונה ומה לא עשו

זאב אלקין:  כל ההסדר הזה היה בשבועות האחרונים לפני הבחירות

עמי ברקוביץ': - - -     

יעקב אשר: לא שומעים

זאב אלקין: לא, לא, לא

זאב אלקין:  היה שינוי, השתנו ההנחיות

זאב אלקין:  מה שקרה שם, השתנו ההנחיות

יעקב אשר: זאב, הכול טוב ויפה

חנוך דב מילביצקי: יעקב, אנחנו לא מקבלים את זה, ואתה גם לא נותן לדבר

זאב אלקין: אני מעיר לגבי טענה משפטית

זאב אלקין:  הרי מישהו יעצור ויגיד שעשינו פה הסדר - - - אני עונה לעמי, זה חשוב לפרוטוקול

זאב אלקין:  אדוני היושב-ראש, מחר מישהו ילך, יעתור לבג"ץ, יגיד: שינינו, עשינו משהו

זאב אלקין:  לכן אני עונה לעמי

חנוך דב מילביצקי: אף אחד לא יעתור לבג"ץ

זאב אלקין: ברור שאף אחד לא, אבל הם פוחדים

זאב אלקין:  אני אומר לפרוטוקול שיש תקדים שמדינת ישראל עשתה את זה בבחירות הארציות, מתוקף נסיבות ייחודיות של קורונה, שינויים ברגע האחרון בכמויות של הקלפיות

זאב אלקין:  אגב, ידעו להתארגן גם מבחינת ציוד, מקומות וכו'

זאב אלקין:  גם משפטית עשו את זה בתקופה מאוד מאוד צמודה לבחירות

זאב אלקין:       דבר שלישי, ופה אני עונה לריאן

זאב אלקין:  יש בסוף שתי אפשרויות, שבכל אחת מהן אתם עושים משהו שהוא חצי הגיוני

זאב אלקין:  בגלל שלא הסכמתם אז, זה המחיר

זאב אלקין:  אפשרות אחת היא ללכת על אותו הסדר של 50 מאותה עיר, כמו כל בתי האבות האחרים שכן עשיתם

זאב אלקין:  ואז, אף אחד לא יפתח איתך את ההסכם, כי לא שינית את הכללים

זאב אלקין:  מה הבעיה? שאתה עושה קלפי כזאת במקום, שלכאורה אם כבר היית עושה בהסדר הקודם, היית מאפשר להכניס אנשים מהסביבה, אבל אין לך את מי להכניס כי כולם משויכים

זאב אלקין:  פורמלית, המקום צריך לחתום איתך שהוא מאפשר את זה

זאב אלקין:  זה אותו הסדר, אותו הסכם שחתמת עם בית האבות, עכשיו תחתום עם החדש, רק אתה לא תנצל את כל היכולת של ההסכם הזה, ותישאר עם קלפי מסכנונת על 50 איש בפועל שיהיו שם

זאב אלקין:  נכון, לא הכי הגיוני, לא הכי חסכוני

זאב אלקין:  אם היו מקשיבים לנו קודם, לא היו מגיעים למצב הזה, אבל זה מה שקרה

זאב אלקין:  ואז, אין סכנה לביטול קלפיות, אף אחד לא סובל מזה, ואתה באותו הסדר אחיד, כמו שהיה לבתי האבות האלה, יהיה לבתי האבות האלה

יעקב אשר: או להעלות את הרף, כדי שזה יהיה יותר מעשי

זאב אלקין: לא, לא

יעקב אשר: 50 זה מעשי ו-75 זה לא מעשי?     

יוליה מלינובסקי: לא, לא

יוליה מלינובסקי:  אני לא מוכנה

יעקב אשר: למה? משהו פרסונלי?     

זאב אלקין: אני אומר לך, יעקב, חבל על הזמן

זאב אלקין:  הרי בסוף צריך לחוקק את החוק הזה מהר, ולכן חבל על בזבוז הזמן

יעקב אשר: יש זמן

זאב אלקין: אם יש לך זמן, אין בעיה

יעקב אשר: זמן בשביל היגיון

זאב אלקין: משרד המשפטים מסביר שאי-אפשר לעשות תיקונים ברגע האחרון, אז גם לחיילים זה ברגע האחרון

זאב אלקין:  חשבתי שכולם לחוצים

זאב אלקין:  החיילים צריכים להתחיל להצביע שמונה ימים קודם, ולכן הדחיפות של החוק הזה והשינויים שהוא עושה, הרבה יותר גדולה מאשר פה, כאשר יש עוד שבוע להיערך

יעקב אשר: הבנתי

יעקב אשר:  אתה מסביר את הצורך הגדול בדחיפות לנושא החיילים, כדי להסביר מה?     

זאב אלקין: אחת משתיים – או שלא אומרים שאי-אפשר לעשות שינויים ברגע האחרון, לגבי שתי האפשרויות שיש לנו, ולא תהיה שלישית

זאב אלקין:  אני כבר מודיע לך, חבל לחכות כי לא ייוולד שום דבר

זאב אלקין:  או שהולכים על ההסדר של 50, שהוא שוויוני לכולם, עם המחירים שאמרתי שהם לא נוראיים בעיניי

זאב אלקין:  זה סוג של בזבוז מקום

זאב אלקין:  לחילופין, הולכים על ההסדר של הכנסת, שמייצר לך את החשש התיאורטי שאתה מדבר עליו, שבפועל, אגב, גם היום, בלי שום קשר לחקיקה, 75 דיירים בעלי זכות הצבעה, אבל לאו דווקא מאותה רשות

זאב אלקין:  ואז יצטרכו למצוא פתרון מה לעשות עם דייר שהצביע עבור רשות אחרת ויצטרכו לנייד מעטפות

יעקב אשר: חנוך, בבקשה, ואחריו יוליה

חנוך דב מילביצקי: את רוצה לפניי, יוליה? אני מוכן

יוליה מלינובסקי: האם יש אופציה לקלפי ניידת או לקלפי באותו בית אבות, דיור מוגן, משהו שכרגע לא קיים, ויש שם 50 דיירים? אני לא צריכה שם קלפי מ-7 בבוקר עד 22 בערב, כי המספר מאוד קטן

יוליה מלינובסקי:  אני יכולה לצמצם את זה לשעות ולהודיע לדיירים שיש להם שלוש-ארבע שעות להצביע

יעקב אשר: ניסינו לחשוב על קלפי ניידת בקשר לבתי חולים

יוליה מלינובסקי: מבחינת העלויות, אם יש לי מקום עם 50 דיירים, זה מספר מאוד קטן

יוליה מלינובסקי:  אני לא צריכה את כל השעות האלה, וזה יחסוך לי מבחינת העלויות של העובדים, וגם המקום

יוליה מלינובסקי:  אני עושה קלפי ניידת עם מעטפות כפולות

זאב אלקין: גם בקורונה זה מה שעשו

חנוך דב מילביצקי: את יודעת מה הבעיה? זה בדיוק המקום שרוצים לגרור אותנו אליו – שאנחנו נתעסק בתפעול

יעקב אשר: רגע, אין לך רשות דיבור עכשיו

יעקב אשר:  למישהו יש מושג כמה מקומות יש עם 50 דיירים? ניסית לבדוק אתמול, יש לך מושג? כמה מקומות כאלה יש עם 50 איש, מצביעי אותה עיר?     

ריאן גאנם: לא, יש לי רק נתונים חלקיים

יעקב אשר: האם זה מאות? האם זה בודדים? האם זה עשרות?     

יוליה מלינובסקי: אתה יודע מה באמת מעצבן? שאת השאלות האלה אנחנו שואלים עכשיו בדקה התשעים

יוליה מלינובסקי:  זה מעצבן, כי הייתם עם הראש בקיר

יוליה מלינובסקי:  לא רציתם לשמוע, לא רציתם להקשיב, לא רציתם לעשות את הבדיקות האלה

יוליה מלינובסקי:  אם הייתם עושים את זה כפי שאנחנו ביקשנו מכם מזמן מזמן מזמן, עכשיו לא היינו בסיטואציה הזאת

יוליה מלינובסקי:  למה זה תמיד קורה לנו? זה לא נושא חדש

יעקב אשר: חבר הכנסת ואטורי, בבקשה

ניסים ואטורי: קודם כול, יועץ משפטי צריך לייעץ משפטית

ניסים ואטורי:  הוא לא יכול להגיד: אני לא יכול להביא את הקלפי לשם

ניסים ואטורי:  מי ביקש ממך להביא את הקלפי

ניסים ואטורי:  נמצא פה ריאן, הוא בחור רציני, הוא יודע לעבוד, וכל אחד יכול לעשות את תפקידו

ניסים ואטורי:  לא יכול להיות שהייעוץ המשפטי אומר לנו: אי-אפשר לעשות ככה, כי אני לא חושב – הלכת הסבירות נפסלה על ידי השופטים

ניסים ואטורי:  היה דיון האם השופטים יכולים לקבוע עניין של סבירות

ניסים ואטורי:  אנחנו קובעים מה אנחנו רוצים שיהיה

ניסים ואטורי:  אנחנו כאן חברי כנסת, בואו נבחן את האפשרות שלנו לקבוע משהו במדינה הזאת

ניסים ואטורי:  אנחנו יושבים פה שעות סתם בוועדות, בסוף באים פקידים ואומרים לנו: תשמעו, אתם לא יכולים לעשות את זה, אתם תעשו מה שאנחנו אומרים לכם

ניסים ואטורי:       חוק טבריה לא קשור

ניסים ואטורי:  אני ניהלתי את הישיבה המדוברת אז בחוק טבריה, ואמרתי את מה שאני חושב

ניסים ואטורי:  אמרתי את האמת, ובסוף זה יצא משהו כאילו לבית משפט עליון כדי לפסול את החוק הזה

ניסים ואטורי:  זה לא קשור, לא קשור בכלל

ניסים ואטורי:  בחוק טבריה הייתה הצבעה על מישהו ספציפי

ניסים ואטורי:  הזכות של כולם לבוא ולהצביע, להביא כמה שיותר אנשים להצביע

ניסים ואטורי:  זאת מהות הדמוקרטיה

ניסים ואטורי:  מהות הדמוקרטיה היא להביא את המצביעים ולהצביע בקלפי

ניסים ואטורי:  לוחמים בשדה הקרב, תוך כדי ירי לוקחים אותם צעד לאחור, ואומרים להם: בואו תצביעו ותמשיכו להילחם

ניסים ואטורי:  הרי מה יותר חשוב מהמלחמה כרגע? ביטלנו את כל הכנסת, אנחנו לא עושים שום דבר

ניסים ואטורי:  לא מכנסים שדולות, לא עוסקים בשום דבר שלא קשור למלחמה

ניסים ואטורי:  גם הבחירות האלה קשורות איכשהו למלחמה, וזה העיקר כרגע, מה שאנחנו יושבים כאן

ניסים ואטורי:  אנחנו עושים מאמצים כדי שכולם יצביעו, ואי-אפשר שייקבע שראש רשות ייבחר על ידי 20 איש

ניסים ואטורי:  גם לא על ידי 100 וגם לא על ידי 200

ניסים ואטורי:  זה יכול להיות רק בוועדים מקומיים

ניסים ואטורי:   לכן, צריכה להיות דמוקרטיה, וכשרוצים דמוקרטיה צריכים מקסימום אנשים שיצביעו

ניסים ואטורי:  אני לא קובע מה הם מצביעים, כמו שאני לא קובע מי יהיה ראש הרשות הבא בטבריה

עמי ברקוביץ': על זה לא הדיון

יוליה מלינובסקי: צריך לעשות הכול כדי לאפשר את כל התנאים לכולם, לא מה שנוח לך

ניסים ואטורי: אבל אנחנו קובעים מה הדיון

ניסים ואטורי:  אתם לא קובעים מה הדיון, אתה לא מבין? לא הבנת, התבלבלת קצת

עמי ברקוביץ': אני אומר שנקודת הזמן היא הבעייתית, ולפי בג"ץ טבריה - - -     

זאב אלקין: בקורונה קלפיות ניידות - - -     

יעקב אשר: אני מבקש לא לתקוף את הייעוץ המשפטי

יעקב אשר:  תודה

ניסים ואטורי: אפשר למצוא פתרונות

ניסים ואטורי:  שלושה שבועות זה כלום ביחס - - -     

יעקב אשר: בבקשה, חנוך

חנוך דב מילביצקי: חבריי חברי הכנסת, אנחנו לא אנשי תפעול

חנוך דב מילביצקי:  יכול להיות שחלקנו היינו והתעסקנו בתפעול כל מיני מערכות לפני כן

חנוך דב מילביצקי:  אנחנו לא אנשי תפעול; אנחנו צריכים להתוות מדיניות

חנוך דב מילביצקי:  אנשי התפעול צריכים לבצע את המדיניות שאנחנו מתווים

יעקב אשר: ככל שניתן

חנוך דב מילביצקי: ניתן

חנוך דב מילביצקי:  אין דבר כזה לא ניתן

חנוך דב מילביצקי:  מי שלא יכול לבצע מדיניות, שיתפטר

חנוך דב מילביצקי:  נורא פשוט

חנוך דב מילביצקי:  אנחנו מתווים מדיניות, הדרג המקצועי צריך לבוא ולבצע

חנוך דב מילביצקי:  זה האירוע

חנוך דב מילביצקי:  הדבר שכאילו לא ידעו וזה רק עכשיו – זה לא נכון

חנוך דב מילביצקי:  זה חד-משמעית לא נכון

חנוך דב מילביצקי:  היה פה מהלך מתוכנן להביא את זה למצב הזה עכשיו, כשזה בסוף ואי-אפשר ובואו נעשה ככה וככה מתוך יד מכוונת

חנוך דב מילביצקי:  לכולנו ברור, ואני בכוונה לא אגיד למה, מה עומד מאחורי הסירוב פה כרגע

חנוך דב מילביצקי:  לכן, אנחנו צריכים להמשיך ולהתוות את המדיניות שלנו

חנוך דב מילביצקי:       ועוד דבר קטן, למה כל-כך כעסתי? לא יכול להיות, וסליחה שאני אומר את זה, שאני נכנס ומדבר פה עם חבר ועדה נוסף על ההסתייגות, ויועץ משפטי אומר לי מהצד השני של השולחן: לא ראוי שתעשה את זה

חנוך דב מילביצקי:  זה לא יכול להיות, זה ליקוי מאורות

חנוך דב מילביצקי:  זה לא תפקידו

יעקב אשר: מה שהיה לפני הוועדה, אני לא יודע

חנוך דב מילביצקי: לא, לא, לא

חנוך דב מילביצקי:  הוא לא רשאי לעשות את זה, זה לא תפקידו וזה בדיוק הבלבול המהותי בהבנת תפקיד הייעוץ המשפטי

חנוך דב מילביצקי:  תפקיד הייעוץ המשפטי – חשוב לי להבהיר – הוא לייעץ משפטית

יעקב אשר: על זה נעשה ישיבה בוועדת חוקה

יעקב אשר:  יוליה, את תתמכי בו בעניין הזה?     

חנוך דב מילביצקי: אם יש דגל אדום או שחור על ההחלטה שלי, אנא, תרים אותו ותצעק

חנוך דב מילביצקי:  אם אין, אתה יכול להביע את עמדתך, זה בסדר, אבל לבוא ולהציג את עמדתנו כלא לגיטימית, להתערב באופן שבו מתערב ולפסול את זה לאחר יד – זה לא יהיה

חנוך דב מילביצקי:  כל עוד לפחות אנחנו בכנסת, זה לא יהיה

חנוך דב מילביצקי:  תשכחו מזה

חנוך דב מילביצקי:  נגמר הדור של הח"כים האלה

חנוך דב מילביצקי:  נגמר

יעקב אשר: הוא רק התחיל לפני כמה חודשים

יוליה מלינובסקי: אני לא אומרת שאני צריכה להגיד אמן על כל ייעוץ משפטי, אני יכולה להתווכח איתם

יעקב אשר: תחשבי על זה עד הדיון הבא

יעקב אשר:  חברים, הוועדה תצא להפסקה, ואנחנו נודיע על חידוש הישיבה

יעקב אשר:  בינתיים ננסה לראות דרכים מעשיות

יעקב אשר:  אין לנו אפילו רשימה על מה מדובר

יעקב אשר:  הכול מילים יפות באוויר של כולם, ואנחנו נעשה מאמצים להגיע לאיזושהי הבנה

זאב אלקין: שאל אותי ריאן, אמרתי לו מאיפה אפשר לקחת את הרשימות

יעקב אשר: ביקשתי את הרשימות קודם, ואתה גם לא ידעת להגיד לי

יעקב אשר:  אתה לא יודע כמה יש לך

זאב אלקין: יש שני משרדי ממשלה שיכולים להביא

יעקב אשר: הוא עובד על זה, הוא פנה אליהם

יעקב אשר:  הוא פנה אליהם אתמול

יעקב אשר:  בשיכון יש, בקליטה עדיין אין

יעקב אשר:  לי אין התנגדות מעשית להגדיר עוד כמה מקומות כאלה, כמה שאפשר

חנוך דב מילביצקי: אין כמה שאפשר

יוליה מלינובסקי: צריך לתת לכולם הזדמנות

יעקב אשר: רגע, אתה נותן לי לדבר? אני לא יועץ משפטי, אבל אני כן איש מינהלי, ולא מדבר סתם עכשיו כי מישהו הדליק אותי

יעקב אשר:  אני רוצה לחתור לשם, והראיה הכי גדולה – ארבעה ימים אני מבלה עם האיש הזה בטלפון, ועוזר לו

יעקב אשר:  אפילו ייעצתי לו להתקשר אליך, לדעת מי במשרד השיכון מטפל בזה, כי אני לא ידעתי

יעקב אשר:  אני לא צריך להגיד לאף אחד: טהור אני

יעקב אשר:  אני גם חושב שבסיטואציה הנוכחית, צריך לנסות למצוא פתרון עד כמה שאפשר

יעקב אשר:  אין מוחלט כזה ואין מוחלט כזה

קריאות: - - -     

יעקב אשר: אל תפריעו לי, אל תפריעו לי

יעקב אשר:  אתם רוצים להיות ריאליים? יש כאלה שנהנים מהפתרון, יש כאלה שנהנים מעצם הסיטואציה

יעקב אשר:  אני רוצה להגיע לפתרון

יעקב אשר:  לכן, אנחנו עושים הפסקה בדיון ואנחנו נודיע על חידוש הישיבה בהמשך היום

יעקב אשר:  תודה רבה